**ДОКЛАД**

**за достъп до подвижен състав** **съгласно член 5а от Регламент (ЕО) № 1370/2007 на Европейския парламент и на Съвета от 23 октомври 2007 година относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета**

**I. ОБЩА ИНФОРМАЦИЯ**

Железопътният транспорт е сред най-устойчивите и безопасни видове транспорт. Развитието му е ключов приоритет както в европейската транспортна политика, така и в транспортната политика на Република България. В съобщение на Комисията до Европейския парламент, Съвета, Европейския икономически и социален комитет и Комитета на регионите - Стратегия за устойчива и интелигентна мобилност — подготвяне на европейския транспорт за бъдещето[[1]](#footnote-1), е посочена необходимостта от решителни действия за пренасочване на повече дейност към по-устойчиви видове транспорт. С Решение № 336/23.06.2017 г. на Министерския съвет на Република България е приета Интегрирана транспортна стратегия в периода до 2030 г.[[2]](#footnote-2), която определя железопътния транспорт като стратегически, приоритетен сектор, който има основен принос за постигането на балансирана и ефективна транспортна система в страната.

Следвайки приоритетите, изведени в стратегическите документи (Споразумение за партньорство 2021 – 2027 г.[[3]](#footnote-3), Национална програма за развитие България 2030[[4]](#footnote-4), Интегрирана транспортна стратегия в периода до 2030 г.[[5]](#footnote-5), Инвестиционна програма за изпълнение на условията за усвояване на средствата от европейските фондове за периода 2021 – 2027 г.[[6]](#footnote-6), Програма „Транспортна свързаност 2021 – 2027 г.“[[7]](#footnote-7), План за възстановяване и устойчивост на Република България[[8]](#footnote-8)) Министерството на транспорта и съобщенията работи за изграждането на съвременна, оперативно съвместима железопътна система, с основен фокус върху модернизацията на железопътната инфраструктура и обновяването на подвижния състав за пътнически превози. Прилагат се различни възможности за влагане на повече инвестиции – финансиране от европейските фондове, средства от национален бюджет и собствено финансиране за развитието на железопътния транспорт, с ясната визия, че осигуряването на ефективни, висококачествени и безопасни услуги за пътническите превози ще създаде условия за съществено подобрение на мобилността на населението и намаляване на вредните емисии и негативното въздействие от процеса на придвижване с другите видове транспорт.

Част от политиката в областта на железопътния транспорт е задължението на държавата да осигури на потребителите качествена и съобразена с техния социален статус железопътна услуга. Действащият договор за извършване на обществени превозни услуги в областта на железопътния транспорт на територията на Република България е сключен между Министерството на транспорта и „БДЖ-Пътнически превози” ЕООД на 25.06.2009 г., в сила е от 1.01.2010 г. и е със срок на действие 15 години.

В съответствие с приоритетите на правителството за развитието на железопътния транспорт, при отчитане на изтичащия срок на действащия договор, в Плана за възстановяване и устойчивост на Република България[[9]](#footnote-9) (одобрен през м. април 2022 г.), компонент „Транспортна свързаност“, е включена реформа К8Р1 „Стратегическа рамка на транспортния сектор“. Реформата предвижда новият договор за обществена услуга за железопътен превоз да бъде възложен чрез открита, недискриминационна и състезателна процедура; обхватът му да бъде определен на базата на пазарна оценка, част от която да бъдат оценка на търсенето, оценка на услугите, които биха могли да бъдат предоставени на търговски принцип, оценка на това дали за постигане на целите на политиката за обществения транспорт може да се използва мярка, която нарушава конкуренцията в по-малка степен от възлагането на договор за обществена услуга за железопътен превоз; при възлагането да бъдат взети предвид резултатите от пазарната оценка.

В хода на изготвяне на пазарната оценка, в периода 20.11.2023 г. – 15.12.2023 г., беше публикувана покана за заявяване на потенциален интерес за опериране на българския пазар на железопътен превоз на пътници[[10]](#footnote-10), и по-конкретно за участие в процедура за сключване на Договор за извършване на обществени превозни услуги. Потенциален интерес от участие в процедура за сключване на Договор за извършване на обществени превозни услуги са заявили две дружества.

На 19.04.2024 г. беше публикувана пазарна консултация, с която се приканват всички заинтересовани лица да заявят потенциалния си интерес за предлагане на пътнически железопътни услуги на територията на Република България чрез услуги с отворен достъп[[11]](#footnote-11). Пазарната консултация е публикувана и в Официалния вестник на търговете на ЕС[[12]](#footnote-12). В документите, съпътстващи пазарната консултация, са представени данни за пазара в т. ч. прогноза за търсенето на пътнически услуги и на железопътни пътнически услуги до 2040 г., категориите линии в обхвата на пътническите железопътни услуги, информация за разписанието и др. Потенциален интерес за извършване на пътнически железопътни услуги с отворен достъп е заявен от една компания[[13]](#footnote-13).

В съответствие с поетите ангажименти в Националния план за възстановяване и устойчивост предстои да бъде проведена открита, недискриминационна и състезателна процедура за избор на превозвач за извършване на обществени превозни услуги в железопътния транспорт.

**II. ЦЕЛ НА ДОКЛАДА**

Целта на настоящия доклад е да предостави на всички заинтересовани страни изчерпателна информация за осигуряване на ефективен и недискриминационен достъп до подвижен състав във връзка с провеждането на процедура за избор на превозвач за извършване на обществени превозни услуги в железопътния транспорт.

Достъпът до железопътния подвижен състав е от съществено значение, за да могат операторите-железопътни превозвачи да изготвят и подадат оферти в рамките на предстоящата конкурентна процедура за възлагане.

**III. Законодателство**

* **Регламент (ЕО) № 1370/2007[[14]](#footnote-14) на Европейския парламент и на Съвета от 23 октомври 2007 година относно обществените услуги за пътнически превози с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета (Регламент (ЕО) № 1370/2007) -** определя начина, по който, в съответствие с правилата на правото на Европейския съюз, могат да действат компетентните органи в сферата на обществения пътнически превоз, за да гарантират предоставянето на услуги от общ интерес, които, наред с другото, са по-многобройни, по-безопасни, по-висококачествени или на по-ниска цена спрямо тези, които биха били обусловени само от пазарните механизми. Регламентът установява условията, при които компетентните органи, когато налагат или договарят задължения за обществени услуги, компенсират операторите на обществени услуги за направените разходи и/или им предоставят изключителни права в замяна на изпълнението на задължения за обществени услуги. Разпоредбите на регламента се прилагат спрямо изпълнението на обществени услуги за пътнически превоз на национално и международно равнище чрез железопътен и други видове релсов транспорт и чрез автомобилен транспорт, с изключение на услуги, които се поддържат главно поради историческия интерес към тях или туристическото им значение.
* **Закон за железопътния транспорт** –регламентира задълженията за извършване на обществени превозни услуги, които се възлагат чрез дългосрочен договор, сключен между министъра на транспорта и съобщенията и съответния железопътен превозвач, въз основа на решение на Министерския съвет за възлагане на обществена превозна услуга. Договорът се сключва за срок до 15 години, при условие, че превозвачът ще поддържа валидна лицензия и се актуализира ежегодно. В него се определят видовете услуги и редът за тяхното отчитане, периодичността, качеството и обемът на превозите, цените и специалните ценови облекчения и свързаните с тях компенсационни механизми. Размерът на средствата за субсидии от държавния бюджет за компенсиране на намалените приходи на превозвачите, които са сключили договор за обществена превозна услуга и прилагат пътнически тарифи в интерес на една или няколко социални категории лица, се определя със Закона за държавния бюджет за съответната година.

През 2019 г. в българското законодателство са въведени изискванията от Пазарния (политически) стълб на Четвъртия железопътен пакет, по-конкретно на Директива (ЕС) 2016/2370 на Европейския парламент и на Съвета от 14 декември 2016 г. за изменение на Директива 2012/34/ЕС по отношение на отварянето на пазара на вътрешни услуги за железопътни пътнически превози и управлението на железопътната инфраструктура.

С посочените промени се разширяват правата на железопътните превозвачи на достъп при справедливи, недискриминационни и прозрачни условия до железопътната инфраструктура и до обслужващите съоръжения за извършване на всички видове железопътни услуги за превоз на пътници и товари. По отношение извършването на превоз на пътници, железопътните превозвачи, в т. ч. и чужди лицензирани превозвачи, имат право да превозват пътници между железопътни гари, разположени в държави членки на Европейския съюз, включително между железопътни гари, разположени на територията на Република България (чл. 31 от ЗЖТ). С цел недопускане нарушаване на икономическото равновесие, при заявка за нова услуга за превоз на пътници Изпълнителна агенция „Железопътна администрация“, като регулаторен орган, извършва оценка на икономическото равновесие при условията и по реда на Регламент за изпълнение (ЕС) 2018/1795 на Комисията от 20 ноември 2018 г. за установяване на процедура и критерии за извършването на оценка на икономическото равновесие в съответствие с чл. 11 от Директива 2012/34/ЕС на Европейския парламент и на Съвета. На основание чл. 14, параграф 1 от Регламент (ЕС) № 2018/1795 е разработена и публикувана *Методика за оценка на икономическото равновесие на договора за обществени превозни услуги и Указания към нея* с приложения: *„Уведомление за планирана нова железопътна услуга за превоз на пътници“* – Образец и *„Искане за оценка на икономическото равновесие“* – Образец *[[15]](#footnote-15)*.

Разпоредбите за отварянето на железопътния пазар за пътнически услуги в Директива (ЕС) 2016/2370 са транспонирани и в Наредба № 41 от 27.06.2001 г. за достъп и използване на железопътната инфраструктура.

* **Наредба за възлагане и изпълнение на задълженията за извършване на обществени превозни услуги в железопътния транспорт** **от 28.12.2001 г.** –определя условията за възлагане и изпълнение на задълженията за извършване на обществени превозни услуги с железопътен транспорт. Задълженията за извършване на обществени превозни услуги се възлагат в интерес на обществото при спазване на изискванията и условията на Регламент (ЕО) № 1370/2007 на ЕП и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета, изменен с Регламент (ЕС) 2016/2338 на ЕП и на Съвета от 14 декември 2016 година относно отварянето на пазара на вътрешни услуги за пътнически превози с железопътен транспорт. С възлагането на задължения за извършване на обществени превозни услуги се цели постигането на определено равнище на транспортното обслужване в страната и възможност за осигуряване на благоприятни транспортни условия и цени за гражданите. Създават се условия за безплатен или с намалени цени железопътен превоз.
* **Постановление № 295 на Министерския съвет от 20.12.2001 г. за определяне на групите пътници, ползващи право на безплатни и с намалени цени пътувания при превоз с железопътен транспорт, и за определяне размера на намалението** –определя категориите лица, в чийто интерес се възлагат задълженията за извършване на обществени превозни услуги и имат право на безплатно или с намалени цени пътуване – учащи се, възрастни граждани, многодетни майки, хора с увреждания, ветерани от войните.
* **Наредба № 41 от 27.06.2001 г. за достъп и използване на железопътната инфраструктура –** урежда условията и реда за достъп и използване на железопътната инфраструктура и обслужващите съоръжения.
* **Наредба № 43 от 11.09.2001 г. за железопътни превози на пътници, багажи и колетни пратки** – определяусловията и реда за извършване на железопътен превоз на пътници, багажи и колетни пратки, изискванията към превозните документи и реда за издаването им.

**IV. ИНДИКАТИВНО ФИНАНСИРАНЕ**

За изпълнение на обществената превозна услуга за периода 2025-2039 г., с качество, комфорт и сигурност, отговарящи на европейските изисквания и стандарти, са предвидени да бъдат отпуснати средства от държавния бюджет под формата на субсидии за компенсиране на задължението за превоз с индикативен размер 5 882 769 хил. лева, компенсации за изпълнение на тарифно задължение с индикативен размер 195 000 хил. лева и капиталови трансфери с индикативен размер 1 018 950 хил. лева.

Прогнозното разпределение по години е посочено в следната таблица:



**V. ДОСТЪП ДО ПОДВИЖЕН СЪСТАВ**

Предвижда се изпълнението на договора за обществени превозни услуги с железопътен транспорт да се извършва със собствен подвижен железопътен състав, както и с такъв, предоставен от държавата.

За изпълнение на задължението за превоз на избрания изпълнител ще бъде осигурен достъп до железопътен подвижен състав, описан в Приложение № 1 и Приложение № 2 към настоящия доклад както следва:

**546 броя пътнически вагона, от които към 15.05.2024 г. в експлоатация са 356 броя, в това число:**

* първокласни вагони - 68 бр. средна възраст над 40 години;
* второкласни вагони – 378 бр. средна възраст над 35 години;
* първа-втора класа – 24 бр. средна възраст над 30 години;
* вагони за трудно подвижни граждани – 25 бр. средна възраст над 35 години;
* спални вагони – 30 бр. средна възраст над 10 години – доставени по договор за доставка, сключен между „БДЖ-Пътнически превози“ ЕООД и „Тюркие вагон санаи А. Ш. Тювасаш“, Турция. Доставката е финансирана с капиталов трансфер, вагоните са включени в Приложение № 2;
* кушети – 5 бр. средна възраст над 35 години;
* бистра – 5 бр. средна възраст над 35 години;
* фургони – 11 бр. на 40 години;
* вагони за междурелсие 760 мм – 33 бр. над 40 години.

Средната възраст на пътническия вагонен парк е 40 години.

Описаните по-горе пътнически вагони, с изключение на 30 бр. спални вагони, са собственост на настоящия превозвач и са придобити преди влизането в сила на Регламент (ЕО) № 1370/2007 (3 декември 2009 г.).

**229 броя локомотиви и мотрисни влакове, от които към 15.05.2024 г. в експлоатация 161 бр., в това число:**

* влакови дизелови локомотиви серия 07.000 - 5 броя, средна възраст 49 години;
* влакови електрически локомотиви серия 43.000 - 2 брой, средна възраст 51 години;
* влакови електрически локомотиви серия 44.000 - 69 броя, средна възраст 45 години;
* влакови електрически локомотиви серия 45.000 - 10 броя, средна възраст 40 години;
* влакови електрически локомотиви серия 46.200 - 5 броя, средна възраст 38 години;
* влакови електрически локомотиви серия 46.200 с капитален ремонт и модернизация - 13 броя, средна възраст 20 години
* маневрени дизелови локомотиви серия 52.000 - 10 броя, средна възраст 53 години;
* маневрени дизелови локомотиви серия 55.000 - 16 броя, средна възраст 48 години;
* маневрени електрически локомотиви серия 61.000 - 13 броя, средна възраст 30 години;
* влакови електрически локомотиви серия 80.000 - 15 броя, средна възраст 3 години – доставени по договор, сключен между „БДЖ – Пътнически превози“ ЕООД и ДЗЗД „Сименс Трон“. Доставката е финансирана с капиталов трансфер, тяговият подвижен състав е включени в Приложение № 1;
* дизелови мотрисни влакове серия 10.000 - 24 броя - средна възраст 18 години;
* електрически мотрисни влакове серия 30/31.000 - 24 броя, средна възраст 15 години;
* електрически мотрисни влакове серия 32.000 - 13 броя, средна възраст 44 години;
* влакови дизелови локомотиви за междурелсие 760 мм. серия 75.000 - 6 броя, средна възраст 58 години;
* влакови дизелови локомотиви за междурелсие 760 мм. серия 77.100 – 2 броя – средна възраст 36 години - с капитален ремонт и модернизация през 2022 г. и 2023 г.;
* маневрени дизелови локомотиви за междурелсие 760 мм. серия 71.000 – 2 броя, средна възраст 42 години.

Описаните по-горе локомотиви и мотрисни влакове, с изключение на 15 бр. влакови електрически локомотиви серия 80.000, са собственост на настоящия превозвач и са придобити преди влизането в сила на Регламент (ЕО) № 1370/2007 (3 декември 2009 г.).

Подвижен състав, който се предвижда да бъде доставен по Плана за възстановяване и устойчивост:

* Договор за „Доставка на 9 броя електрически маневрени локомотиви за маневри в неелектрифицирани депа, поддръжка за срок от 15 години и обучение на персонал“ – сключен на 22.02.2024 г., между Министерство на транспорта и съобщенията и „Експрес Сервиз“ ООД. Срок за доставка на локомотивите – 30 месеца.
* Договор за „Доставка на 7 броя двуетажни нулевоемисионни електрически мотрисни влака, с капацитет от минимум 300 седящи места, поддръжка за срок от 15 години и обучение на персонал“ – сключен на 26.04.2024 г., между Министерство на транспорта и съобщенията и „Щадлер Полска“ (STADLER POLSKA SP. Z O.O.). Срок за доставка на мотрисите – 26 месеца.
* „Доставка на 35 броя едноетажни нулевоемисионни електрически мотрисни влака, с капацитет от минимум 200 седящи места, поддръжка за срок от 15 години и обучение на персонал“ – процедурата е на етап разглеждане на офертите. Срокът за изпълнение на доставката следва да бъде в рамките на допустимост на Националния план за възстановяване и устойчивост на Република България, т.е. до средата на 2026 г.
* Доставка на 9 броя електрически маневрени локомотиви за маневри в частично електрифицирани депа и клоновете към тях, поддръжка за срок от 15 години и обучение на персонал“ – процедурата е прекратена, предстои откриване на нова процедура.
* „Доставка на 20 броя едноетажни нулевоемисионни електрически влака тип „push - pull” за 200 км/ч, с капацитет от минимум 300 седящи места, поддръжка за срок от 15 години и обучение на персонал“ – процедурата е прекратена, предстои откриване на нова процедура.

При реализиране на икономии от обществените поръчки, спестените средства ще бъдат използвани за закупуване на допълнителни единици подвижен състав – договорите към обществените поръчки (с изключение на тези за доставка на маневрени локомотиви) предвиждат опция за доставка и поддръжка на допълнителни количества/бройки подвижен състав в размер на до 50% от първоначално възложения обем.

На 03.04.2024 г. е сключен договор между „БДЖ-Пътнически превози“ ЕООД и Deutsche Bahn за доставка на 76 броя пътнически вагони за междурелсие 1435 мм, използвани в конвенционалната железопътна система на Европейския съюз, за нуждите на настоящия превозвач. Предмет на доставка са 76 броя пътнически вагони от следните типове:

* 60броя пътнически безкупейни климатизирани вагони – втора класа;
* 6 броя пътнически безкупейни вагони втора класа с възможност за превоз на лица с намалена подвижност;
* 10 броя вагон бистра с обособени места за сядане първа класа;

Предвидено е вагоните да пристигнат на територията на Република България на четири групи по 19 броя всяка, като след изплащане на стойността на съответната група вагоните се подготвят за изпращане. На 23 май 2024 г. са доставени първите 19 броя вагони. Доставката се финансира с капиталов трансфер.

**Ред за предоставяне на подвижния състав:**

Подвижният състав, закупен по Плана за възстановяване и устойчивост на Република България ще бъде държавна собственост и ще бъде предоставен безвъзмездно за ползване на следващия оператор по договор за извършване на обществени превозни услуги в железопътния транспорт, избран чрез открита недискриминационна процедура. Операторът ще бъде задължен да го върне обратно на държавата след изтичане на договора.

Подвижният железопътен състав, закупен с капиталов трансфер през срока на действие на настоящия договор за извършване на обществени превозни услуги с железопътен транспорт (30 броя спални вагони, 15 броя влакови електрически локомотиви серия 80.000 и 76 броя пътнически вагони, които предстои да бъдат доставени по сключения с Deutsche Bahn договор), при изразяване на желание от страна на избрания превозвач, може да му бъде предоставен безвъзмездно за изпълнение на услугата.

За подвижния железопътен състав, собственост на дружеството - настоящ превозвач, придобит преди влизането в сила на Регламент (ЕО) № 1370/2007 (3 декември 2009 г.) посочен в Приложение № 1 и Приложение № 2, ще бъде предвидена възможност избраният превозвач да го закупи или наеме на пазарна цена, не по-ниска от определената от независим оценител.

В 15-дневен срок след подписване на договора избраният превозваченеобходимо дапредстави на „БДЖ-Пътнически превози“ ЕООД опис на подвижния състав, които желае да закупи или наеме, с цел предприемане на действия за издаване на Решение на Министерския съвет на Република България за разрешение на продажба или отдаването им под наем, след извършване на пряко договаряне по реда на Правилника за прилагане на Закона за публичните предприятия.

**VI. ДОСТЪП ДО МАТЕРИАЛНА БАЗА ЗА РЕМОНТ, ПОДДЪРЖАНЕ И ЕКСПЛОАТАЦИЯ НА ТЯГОВИЯ ПОДВИЖЕН СЪСТАВ**

За изпълнение на задължението за превоз, на избрания изпълнител ще бъде осигурен достъп до материална база за ремонт, поддържане и експлоатация на тяговия подвижен състав, както следва:

ЛОКОМОТИВНО ДЕПО СОФИЯ

Район София

Район София на Локомотивно депо София се намира на адрес: гр. София ул. „Заводска” № 1. Състои се от следните ремонтни халета:

1. „Механичен цех нова стругарна” с площ 540 кв. м – за възстановяване на стари и производство на нови резервни части за поддържане в експлоатация на локомотивния парк и резервни части за различните цехове, пресформи и други приспособления.

Отделението е оборудвано със следните машини и съоръжения:

Струг универсален Пасколино № 36 ;Струг С11, № 1720; Струг С11;Струг Збровка № 1766/47 г.; Струг С 5А, ЗММ; Струг С11-М № 3744/78 г.; Струг С11; Струг С 11 ЗММ № 5044/76 г.; Струг бандажен 160 № 13831/68г.; Борверг Н63А5308/63г.; Струг СУ 582-2000 №80572; Струг С 13МБ-3000 № 68145; Струг СУ-582, № 82294; Борверг № 912298; Бормашина; КМЕЕ 5 t.

2. Сграда „Tалигово”- извършва се преглед и ремонт на талигите на локомотивния парк.

Отделението е оборудвано със следните машини и съоръжения:

КМДЕ 10 т с кабина, индукционно огнище; ТМ 3 t; ТМ 0,25 t и различни приспособления необходими за ремонта.

3. Сграда „Екипировъчен пункт хале Сименс” с площ 3056 кв. м. В него се извършват прегледи и ремонт на мотрисни влакове серия 10, 30 и 31 от локомотивния парк.

За осъществяване на тази дейност халето е оборудвано със следните машини и съоръжения:

Компресорна инсталация; Кран телферен Q = 8 т, управляван от пода № 0846074; Кран телферен Q = 8 т, управляван от пода № 0846075; Кран телферен Q= 1,6 т, управляван от пода № 0846076; Радиоуправляем телфер с Q = 3,2 т № 12227342; 8 бр. крикове колонни за повдигане на кошовете на МВ както и набор от инструменти и приспособления, необходими за ремонта на МВ.

4. Сграда „Хале работилница” с площ 4 650 кв. м – за ремонт на дизелови локомотиви серия 06, 52 и 55 от вида ТП, МПР и ПР, съгласно утвърдените правилници за деповски и заводски ремонт и възникнали РН. Халето е оборудвано с:

Подемник дълбок канал; ТМ 0,5 т; Кран 1 т; Трансбордьор север-юг, ТК 0,5 т, електрожени за заварка , СО2 апарат за заваряване, 16 бр. крикове колонни, мостови кран 15/3 т.

Също така има набор от инструменти и приспособления, необходими за ремонта на различните локомотиви. В халето са обособени отделения за ремонт на отделните възли и агрегати.

5. Сграда „Екипировъчен пункт” с площ 2 492 кв. м. В сграда се помещават дежурните по депо, локомотивни машинисти, локомотивни инструктори, маневра депо, технолог експлоатация. В сградата има: 1 брой фискализирана нафтоколонка за зареждане на локомотивите с дизелово гориво и резервоар за съхранение на горивото с обем 30 куб. м, стартиращо устройство за локомотивите. Тук е разположена и песъкосуш илнята, необходима за зареждане на локомотивите с пясък. Изградена е и водна инсталация за зареждане на локомотивите с вода.

6. Сграда „Работилница за промивки” – с площ 192 кв. м.;

7. Сграда „Административна първа – 3 етажа” – с площ 834 кв. м.;

8. Сграда “Административна втора – 3 етажа” – с площ 602 кв. м.;

9. Сграда „Общежитие ” – с площ 240 кв. м.;

10. Сграда „Здравна служба резервни стаи” – с площ 372 кв. м, 2 етажа. Предназначена е за почивка на пътуващия персонал.

11. Сграда „Нова химическа лаборатория” – с площ 200 кв. м. Извършва се анализ на гориво-смазочните материали и входящ контрол.

12. Сграда „Трафопост с ел. работилница” – с площ 114 кв. м., два етажа. Съоръжено с ТХ 0,4 т, за ремонт на оборудването на различните машини и съоръжения в района.

Район Подуяне

Район Подуяне на Локомотивно депо София се намира на адрес София 1517, ул. Майчина слава № 2. Районът заема площ в размер на 143 300 кв. м. Състои се от следните ремонтни халета и складове:

1. Хале № 1 – с размер 2 000 кв. м.

Халето е съоръжено с 1 кран с две куки - 7 т и 17 т, един комплект крикове 4 бр. по 25 т. В него се извършва ремонт на електрически локомотиви серия 46 200. Ремонтните коловози са 3: № 4 – нормален; № 5 – нормален, без канал; № 6 – канален, нивелиран, стеснен коловоз. Има пневмачично отделение. В отделението за ремонт на пневмоапарати има стендове за изпитване на същите. Изградена е електрическа инсталация със самостоятелен компресор.

2. Хале № 2 – с размер 1 500 кв. м.

В халето има обособени отделения:

- за ремонт на ел. възли и агрегати;

- за ремонт на пневмовъзли и агрегати;

- дърводелна.

Халето е съоръжено с кран 5 т; 6 бр. крикове по 25 т за повдигане на вагони от ЕМВ; стационарен електрожен за наварка на автосцепки и шмиргел. В дърводелната има абрихт, щрайхмус, банциг и шмиргел. В отделението за ремонт на пневмоапарати има стендове за изпитване на същите.

3. Хале № 3 – с размер 3 000 кв. м. В него се извършва ремонт на електрически локомотиви серии 44, 45, 46, 61 от вида ТП, МПР, ГПР, ПР и серия 80 от вида N, I1, I2 и I3, съгласно утвърдените правилници за деповски и заводски ремонт, а също така и възникнал ремонт по необходимост. В халето има два комплекта по 4 крика от 25 т за повдигане на кошовете на локомотиви и вагони; 2 масловарки за трансформаторно масло; шмиргели; преса; агрегат за изкарване на локомотиви; пясъкоструйна установка; кантарно устройство за теглово уравновесяване на ЕЛ и ЕМВ.

В халето има обособени следните отделения:

3.1. Инструментална – има набор от инструменти и приспособления, необходими за ремонта на различните локомотиви и машини

3.2. Отделение за ремонт и зареждане на пожарогасители

3.3. Колоосно-редукторно отделение – с размер 600 кв. м. В него са разположени каруселни стругове; бандажен струг „Рафамет”; бандажен струг „Хегеншайт”; преси; машинен център; индукционно огнище. В отделението могат да се извършват различни видове ремонти на колооси за ЕЛ, ЕМВ; ДЛ и други жп возила, собственост не само на „БДЖ-ПП” ЕООД.

3.4. Отделение „Среден ремонт“.

3.5. Двигателно отделение – съоръжено с камера за издухване на ЕМ и апарати; кран 5 т; индукционен нагревател за загряване на лагерни гривни, втулки и ЗК; заварачън апарат. В отделението се извършват различни ремонти на ЕМ от ЕЛ

3.6. Апаратно отделение – съоръжено с кран 2 т; стойки за АТП и работни маси. В отделението се извършват ревизия и ремонт на ел. апарати и възли като АТП; буксово заземление; контролери.

3.7. Пневматика – в него се ревизират и ремонтират различните пневмоапарати от спирачна и въздушна система, ГВП на ЕЛ. В отделението има стендове за изпитване на акерманови ръкави; ЕПВ; бобини за ГВП и ЕПВ; КМ и директна спирачка; баланси. Има настолна бормашина и шмиргел. Обособено е звено за ремонт на токоснематели.

3.8. Акумулаторно – в него се зареждат и ремонтират различните АБ на ЕЛ и ЕМВ. В отделението има дестилатор за вода и зарядно устройство.

Халето е съоръжено с кранове 32/8 т. Има стационарни компресори за захранване със сгъстен въздух на ремонтните халета.

4. Склад за резервни части и материали – метална конструкция „Мархи” – с размер 900 кв. м на 7 и 9 етажа (складът е секциониран на две зони). Обслужва се с четири трансманипулатора.

5. Хале № 4 – с размер 500 кв. м. В него се извършват различни видове ремонти на електрически машини и апарати, необходими за ел. локомотиви и ЕМВ, а така също и за оборудване на различните машини и съоръжения в района и извън него. Извършва се ремонт на ЕМ и на външни предприятия.

В халето има миялна машина за ЕМ и апарати; вакуум сушилня на ЕМ и апарати; универсален струг; тестер за изпитване на ЕМ; обръщатели за ротори и статори; устройство за ел. контактно запояване на полюсни бобини и контакти; вакуумно-импрегнационна уредба за импрегнация на ротори и бобини; баланс машина за балансиране на ротационни тела от 3 кг до 2 300 кг; машина за точково ел. дъгово заваряване на роторни секции към колектор; сушилни пещи; кран 12,5 т.

6. Хале № 5 – с размер 900 кв. м. В него се извършват различни видове ремонти на електрически машини и апарати, необходими за ел. локомотиви и ЕМВ, а така също и за оборудване на различните машини и съоръжения в района и извън него.

В халето е обособено бобинажно отделение за пренавиване на различни видове бобини от ЕМ и апарати. Има складово помещение и кран 5 т.

7. Техническа сграда – с размер 270 кв. м на три етажа. В нея са разположени:

7.1. Електротехническа лаборатория:

- демонтаж, ремонт, настройка и монтаж на манометри, подлежащи на ведомствена проверка и подготовка за изпращане на манометри за държавна проверка в специализирана лаборатория;

- демонтаж, настройка и монтаж на всички ел. измервателни уреди от ЕЛ и ЕМВ;

- поддръжка, ремонт и настройка на всички електронни блокове от ЕЛ и ЕМВ, включително системата за радиовръзка и АЛС;

- проверка диелектричната якост на ЛПС (като ръкавици, боти, килимчета) и заземителни щанги;

- проверка диелектричната якост на масло от ТТр и АТП;

- всички настройки на системите и измервания, които са предписани в правилниците за деповски и заводски ремонт.

7.2 Технически отдел заедно с архив от техническа документация за ел. локомотиви и ЕМВ.

8. Пясъкосушилня – с размер 107 кв. м – за изсушаването на пясъка, необходим за зареждане на ел. локомотиви.

9. Механична работилница – с размер 750 кв. м. Тя е съоръжена с настолна бормашина; заточна машина шепинг; фрези; стругове; центри; борверг; координат; ножовка; шлайфмашини; бормашина; банциг за метал. В нея се изработват различни резервни части за ЕЛ, ЕМВ и оборудване на различните цехове, а така също и необходимите за извършване на ремонт приспособления.

10. Хале работилница – с размер 750 кв. м.

11. Експлоатация – с размер 39 кв. м. В сградата се помещават дежурните по депо, локомотивните машинисти маневра депо, технолог експлоатация и техниците по измерване.

12. Склад холандски – с размер 300 кв. м. В него се съхраняват различни резервни части за ЕЛ и ЕМВ.

13. Помещение на струг и кантар – в размер на 840 кв. м. В него се намират подлокомотивен канален струг за корекция профила на бандажите на различни жп возила и устройството за теглово уравновесяване на локомотиви и други жп возила.

14. Гараж – с размер 540 кв. м. За извършване текущ ремонт на автомобилния парк на район Подуяне и район София, а така също и опазването на парка.

15. Административна сграда – с размер 455 кв. м, на три етажа със съблекалня.

16. Сграда с резервни стаи за почивка на пътуващия персонал – с размер 260 кв. м на два етажа.

17. Магазин – с размер 160 кв. м за хранителни стоки и кафе.

Район Мездра

Район Мездра на Локомотивно депо София се намира на адрес: гр. Мездра, ул. Христо Ботев №1.

На терен от 46 255 кв. м е изградена производствената база за ремонт, поддръжка и екипировка на ТПС, състояща се от 11 сгради. От тях 5 бр. са обособени за ремонтна дейност на ТПС, а останалите заедно с коловозното развитие са предназначени за екипировката на локомотивния парк.

1. Производствените сгради, обособени за ремонт са както следва:

- Сграда – депо Ремиз със ЗП-845 кв. м, построена през 1916 г. В нея са оборудвани два ревизионни канала.

- Ремонтно хале със ЗП-1 007 кв. м, построено през 1984 г. В него са изградени два броя ревизионни канала. Монтиран е кран с товароподемност 125 kN и височина на повдигане 7 м. Изградени са и 4 бр. отделения за ремонт на възли и агрегати, а също така там е настанен и склад за резервни части и материали.

- Хале за престъргване на локомотиви с ЗП-504 кв. м - построена през 1993 г. Първоначалното му предназначение е за канален струг за престъргване на бандажи без демонтаж от локомотивите. Понастоящем стругът е консервиран. В сградата са обособени отделения за извършване на спомагателни дейности, като ремонт на хидравлични гасители на колебания със стенд за настройката им и ремонт на електрически машини. Монтиран е едногредов мостов кран с товароподемност 80 kN.

- Хале за ремонт на възли и агрегати построено през 1990 г. със ЗП-756 кв. м. В него е обособен един ревизионен канал и е монтиран мостов двугредов кран с товароподемност 320/80 kN. Има монтирани металообработващи машини, обслужващи ремонтната дейност при ГПР.

- Хале за подемен ремонт на локомотиви е започнато през 1982 г. и е частично въведено в експлоатация. Състои се от висока част със ЗП-1 188 кв. м и ниска част на два етажа със ЗП-594 кв. м и РЗП-1188 кв. м. Във високата част са обособени два ревизионни канала, като на единият от тях е изграден ,,Стенд за статично балансиране на локомотиви”. Монтиран е и мостов двугредов кран с товароподемност 125 kN.

Ниската част не е въведена в експлоатация.

2. В тези производствени сгради са монтирани следните оборудване и съоръжения:

- 4-колонен крик за повдигане на локомотиви с товароподемност 250 kN -5 бр.

- механичен чук -1 бр.

- механична ножовка -3 бр.

- бормашини настолни и колонни -7 бр.

- стругове металообработващи -5 бр.

- фреза универсална -2 бр.

- шепинг -1 бр.

- банцинг за дърво -1 бр.

- абрихт -1 бр.

- стартиращи устройства -4 бр.

- заваръчни апарати -3 бр.

- ковашко огнище -1 бр.

- заварочни маси -1 бр.

Отоплителните инсталации в района са предназначени за отопление през есеннозимния сезон на производствени и битови помещения и сгради. Като топлоносител се използва вода с температура до 900 С.

- Отоплителна инсталация производствени сгради.

С нея се отопляват сградите на ,,Депо-Ремиз”, Хале № 2, Битова сграда и Експлоатация. Захранването с вода /топла/ на инсталацията се осъществява от водогреен котел тип ,,DACON” Р 360 монтиран в котелно помещение със ЗП 16 кв. м. Като гориво за котела се използва природен газ с налягане 4 bar. В ГРП на котелното налягане на природният газ се редуцира 0,1 bar. – работно налягане за захранването на котела.

Инсталацията е технически изправна и годна за експлоатация.

Отоплителна инсталация в АС сграда.

АС сграда е построена на терен 3 270 кв. м собственост на Локомотивно депо София. Сградата е на три етажа със ЗП-608 кв. м. В сутерена са разположени архив, младежки клуб и котелно помещение захранващо инсталацията отопляваща I етаж /канцеларии и санитарен възел/ и II етаж в който са оборудвани "Стаи за почивка на Локомотивният персонал”.

В котелното са монтирани водогреен котел тип ,,DACON” Р190, захранващ инсталацията с вода с температура до 900 С. Като гориво за котела се използва природен газ с налягане 0,1 bar. В котелното е монтиран и ГРП, осигуряващ редуциране на налягането на природният газ от заводският газопровод от 4 bar. Инсталацията е технически изправна и годна за експлоатация.

-инфрачервено /лъчисто/ отопление на ,, Хале за ремонт на възли и агрегати „/Хале №5/”.

Отоплителната инсталация е изпълнена с 14 бр. керамични излъчватели В 64 2 sx. Като гориво се използва природен газ с налягане 1,5 bar. В сградата е обособен и ГРП редуциращ налягането на природният газ от заводският газопровод на работното налягане на инсталацията. Инсталацията е технически изправна и е годна за експлоатация.

ЕП-Видин

На терен от 14 198 кв. м, собственост на Локомотивно депо София са изградени 5 бр. сгради, като една от тях се използва за ремонтна дейност, а останалите четири заедно с коловозното развитие са предназначени за екипировка и обслужване на експлоатационната дейност на пункта.

Ремонтното хале-Ремиз със ЗП-616 кв. м е построено през 1941 г. В тази ЗП са обособени 2 бр. ревизионни канала и работилница за обслужване и дейност.

В работилницата са монтирани следните машини и съоръжения:

- ъглошлайф - 1 бр.

ЕП-Брусарци

На терен от 12 020 кв. м собственост на Локомотивно депо София са построени 3 бр. сгради стопанисвани от персонала на пункта. От тях една е предназначена за ремонтна дейност, а останалите заедно с коловозното развитие обслужват експлоатационната дейност.

В ,,Сграда стоманобетон” със ЗП-180 кв. м надземно и сутерен от 60 кв. м построена през 1964 г. е обособена работилница обслужваща извършването на ремонтната дейност. В работилницата са монтирани следните машини :

- заваръчен агрегат - стационарен - 1 бр.

- струг металообработващ - 1 бр.

- бормашина колонна - 1 бр.

- ел. телфер с товароподемност 10 kN - 1 бр.

Отоплителната инсталация е предназначена за отопление на Административна сграда с ЗП-148 кв. м на два етажа и не функционира. На първият етаж са разположени канцеларии, а на вторият ,,Резервни стаи” за отдих на локомотивните бригади. Очаква се доставка на климатици.

ЕП-Бойчиновци

На терен от 11 700 кв. м, собственост на Локомотивно депо София са построени две сгради, като едната от тях е предназначена за ремонтна дейност, а другата заедно с коловозното развитие обслужва експлоатационната дейност на пункта.

В сградата на ,,Ремиз за локомотиви” със ЗП-495 кв. м, построена през 1916 г. са обособени два ревизионни канала, а част от площта е заделена за работилница обслужваща ремонтната дейност. Във работилницата са монтирани следните машини и съоръжения:

- струг металообработващ - 1 бр.

- стартиращо устройство - 1 бр.

ЕП-Червен бряг

В ЕП-Червен бряг ремонтна дейност не се извършва. Машините и съоръженията са демонтирани и преместени в депо Мездра.

3. Складове ГСМ

Складовете са предназначени за съхраняване и раздаване на ГСМ за ТПС на район Мездра.

3.1. Район Мездра

Складът за ГСМ е разположен на открито заграден частично с ограда от панели, а останалата част е заградена с мрежа.

В склада са поставени следните оборудване и съоръжения (в момента не са в експлоатация):

- цистерна газьол 60 кв. м - 2 бр. /в резерв/

- цистерна газьол 30 кв. м - 1 бр. / в резерв/

- цистерна масла 30 кв. м - 1 бр. /в резерв/

1 брой фискализирана нафтоколонка за зареждане на локомотивите с дизелово гориво и резервоар за съхранение на горивото с обем 5 куб. м,

3.2. ЕП – Брусарци

Складът за ГСМ е обособен в ,,Сграда стоманобетон” от сградния фонд на пункта. В него са монтирани (в момента не се ползват):

- цистерна за газьол 12 кв. м - 1 бр.

ЛОКОМОТИВНО ДЕПО ПЛОВДИВ

Район Пловдив

Район Пловдив на Локомотивно депо Пловдив се намира на адрес: гр. Пловдив, ул. Петър Динеков № 2.

Състои се от следните ремонтни халета:

1. Цех за извършване на текущ ремонт на локомотиви

За извършване планови ремонти и ремонти по необходимост на локомотиви серии 52, 43, 44, 45, 61 и други жп возила. Обособени са следните отделения:

1.1. Акумулаторно отделение – основна дейност ревизия и подготовка на акумулаторни батерии. Съоръжено с вана от химически неактивен материал за подготовка разтвор от сярна киселина и два бр. задни устройства.

1.2. Бобинажно отделение – основна дейност пренавиване на правотокови и променливотокови машини. Съоръжени са с бобинажна машина и конзолен кран с товароподемност 5 kN.

1.3. Отделение за ремонт на спомагателни ел. машини – основна дейност е ревизия и ремонт на спомагателни ел. машини по локомотивите. Съоръжено е с ел. мостов двугредов кран с товароподемност 50 kN.

1.4. Лаборатория за ведомствена проверка на манометри, линейни и геометрични размери – основна дейност проверка на средства за измервания. Лабораторията е съоръжена с маслена преса за подаване на налягане, еталони и струг.

Застроената площ на цеха е 1 176 кв. м с четири ревизионни канала, ел. мостов двугредов кран с товароподемност 125 kN, масловарка за рециклиране на трансформаторно масло, стартиращо устройство за дизелови локомотиви, четири броя винтови крика за повдигане на локомотиви. В цеха са обособени помещения за бригада ремонт дизелови локомотиви - шлосери и ел. монтьори и помещение за провеждане на анализи и съвещания.

2. Цех за извършване на подемен ремонт на локомотиви

В цеха се извършват ГПР и ПР на локомотиви серии 43, 44, 45 и 52, ремонт на ел. машини, пренабиване на бандажи и ревизия на колооси, ревизия и ремонт на спирачно оборудване и ТОС, ремонт АТП за серия 40 и измиване на агрегати и части за локомотиви. Обособени са следните отделения:

2.1. Агрегатно отделение – основна дейност е ремонт на цилиндрови глави, хидрорегулатори, задвижващи редуктори, хидромотори и др. Оборудвано е с кран мостов двугредов 8 кN, струг СU 320, шлайф за клапани и шлайф за клапанни гнезда, помпа за хидравлични проби на резервоари.

2.2. Отделение ГНП – основна дейност ревизия и ремонт на нафтови помпи, разпръсквачи и регулатори. Оборудвано е с кран мостов 2,5 kN, стендове за нафтови помпи, за изпитване на разпръсквачи, шлайф за игли на дюзи.

2.3. Бандажно отделение – основна дейност избиване и набиване на бандажни гривни и ремонт на токоснематели. Съоръжено е с кран мостови двугредов 50 kN, индукционно бандажно огнище, машина за валцоване на бандажни пръстени, преса 1500 kN.

2.4. Пневматично отделение – основно дейност ревизия и ремонт на пневмоапарати на локомотивите. В него е монтиран компресор „Борец” за подаване на въздух за технологични нужди, кран мостов двугредов 4 kN, стенд за кран-машинист Д2 и К12 и стенд за въздушни регулатори 52 серия.

2.5. Ковачно отделение – основна дейност ремонт на ресори и изработване на заготовки за нуждата на ремонта. Оборудвано е с телфер монорелсов 5 kN, преса за ресори „Уваров”, децимал за ресори, шпренг машина, ел. пещ „ПЕГ” 9.

2.6. Колоосно отделение - основна дейност е ремонт и освидетелстване на колооси. Оборудвано е с кран мостов двугредов 50 kN, кран мостов двугредов 4 kN, кароселен струг, борверг.

2.7. Медникарно отделение – основна дейност заливане на плъзгащи лагери с композиция и ремонт на радиаторни тела. Оборудвано е с шахтова пещ, пота, машина за огъване на тръби и струг.

2.8. Миячно отделение - основна дейност измиване на части, детайли и агрегати. Оборудвано е с кран мостов 2,5 kN.

2.9. Оксиженно отделение – основна дейност извършване на оксиженни и електроженни заварки на детайли. Оборудвано е с мостов двугредов кран 5 kN, електрожен генератор и СО агрегат.

2.10. Отделение „Тягови двигатели” – основна дейност ремонт на тягови двигатели, ремонт на АТП за 40 серия и ревизия на електро-пневматични вентили. Оборудвано е с мостов двугредов кран 50 kN, струг „Волман”, електрожен–генератор за захранване на ТД и стендова установка за АТП.

2.11. Стругарно отделение – основна дейност извършване на фрезово-стругарски операции. Оборудвано е с шест струга, три фрези, две шлайф машини, щос машина, кран мостови двугредов 2,5 kN и конзолен кран 5 kN.

2.12. Хале – склад за агрегати за локомотиви

Застроената площ на цеха е 2 200 кв. м с три ревизионни канала, ел. мостов двугредов кран с товароподемност 150 kN, кран мостов едногредов 50 кN, кран мостов двугредов 50 кN и осем броя винтови крика за повдигане на локомотиви. В цеха на четвърти ревизионен канал е монтирано съоръжение за теглово уравновесяване на локомотиви серия 40. Обособени са помещения за магазия с резервни части, инструментална и складови помещения. Има канцеларии за началник цех, за служители в МТС, за ИКРП, за нормировчици на труда.

3. Хале за бандажен струг с фундамент

Помещението е с площ 252 кв. м, монтиран струг DRH 1250 за профилиране на колооси и мостов двугредов кран 50 kN.

4. Електовозен цех

В цеха се извършват ремонт по необходимост на ПЖПС, профилиране на бандажи на локомотиви с подекипажен струг КЖ. Има един ревизионен канал, ел. мостов двугредов кран с товароподемност 20 kN, устройство за придвижване на ел. локомотиви. Обособени са помещения за бригада ел. монтьори и шлосери 40 серия. Допълнително има отделенията:

4.1. Отделение „Пневмоапарати” - основна дейност следремонтни изпитания и снемане на диаграма на следните видове пневмоапарати ВР-DAKO; D2; DY23; FD1; FE115; K12; KE1. Оборудването е стенд за изпитване на горепосочените апарати.

4.2. Отделение „Слаби токове” – основна дейност проверка на лични предпазни и защитни средства, поддръжка на бордови радиостанции, ремонт на устройства за бдителност и др.

4.3. ППО сервиз – основна дейност ремонт и проверка на преносими пожарогасители и поддръжка на противопожарни инсталации по локомотивите. Оборудван е със стенд за ПГА и стенд за патрони ПГА.

5. Обръщател за локомотиви 23М

Служи за завъртане на локомотива около своята вертикална ос на 180º за нуждите на ремонта.

6. Химическа лаборатория

Лабораторията е разположена на площ от 158 кв. м - не се използва.

7. Експериментална база

Разположена на площ от 137 кв. м - не се използва.

8. Гараж за автомобили

Сграда с площ от 222 кв. м с четири гаражни клетки, работилница и битово помещение - не се използва.

9. Дърводелска работилница

Използва се при извършване ремонт по локомотиви и поддръжка на сградния фонд. Разполага с банциг, щрайхмус, абрихт, струг и фреза.

10. Енергомеханична работилница

Разположена на площ от 445 кв. м и извършва поддръжка на ел. инсталации, повдигателни съоръжения и машини.

11. Пречиствателна станция и помпено помещение

Сграда с площ от 76 кв. м. Пречиствателната станция осъществява очистване на отпадните води сформирани от битови и производствени дейности на предприятието и осигурява омекотена вода, а помпеното помещение служи за транспортиране на горива, масла и мека вода.

12. Екипировъчно хале за тягов подвижен състав

Халето е със застроена площ 1995 кв. м, с два ревизионни канала. Служи за екипиране на локомотивите с горива, масла и омекотена вода. До него има естакада за оглед на покривно оборудване измиване на локомотиви и съоръжение за зареждане на локомотивите с пясък.

13. Помещение за приставки ново производство

Дейността му е свързана с изработването на приставки необходими за ремонтната дейност на депото.

14. Складова база на район Пловдив

- Склад ГСМ, съхраняват се масла и греси;

- 1 бр. фискализирана нафтоколонка за зареждане на локомотивите с дизелово гориво и резервоар за съхранение на горивото с обем 30 куб. м;

- Склад резервни части (магазия; стопански двор; хале), съхраняват се материали, метали, резервни части и агрегати за ТПС.

- Склад домакински – съхраняват се работно облекло, канцеларски материали, служебна литература, спално бельо за резервните стаи, резервни инструменти, кафе, захар, през летния сезон ел. уреди.

Район Септември

Район Септември на Локомотивно депо Пловдив се намира на адрес: гр. Септември, ул. Любен Каравелов №2Г. Състои се от следните ремонтни халета и складове:

1. Ремонтен цех „Локомотиви”

В цеха се извършват планови ремонти и ремонти по необходимост на локомотиви серии 75, 77, 71, вагон отоплители и други жп возила. Обособени са следните отделения:

1.1. Акумулаторно отделение – служи за съхранение на негодни акумулаторни батерии. Съоръжено е с един бр. зарядно устройство.

1.2. Отделение ГНП – основна дейност ревизия и ремонт на нафтови помпи, разпръсквачи и регулатори.

1.3. Миячно отделение - основна дейност измиване на части, детайли и аграгати. Оборудвано е пароструйна машина KARCHER.

1.4 Първо стругарно отделение - основна дейност извършване на фрезово-стругарски операции. Оборудвано е с три струга, една фреза, една шлайф машина, един борверг, кран конзолен 5 kN.

1.5. Второ стругарно отделение - основна дейност извършване на стругарски операции. Оборудвано е с един струг, един хонинг, кран конзолен 5 kN.

1.6. Водовъздушно отделение - основна дейност ремонт на компресори, кран-машинисти и др. въздушни агрегати; ремонт на възли от водната инсталация на локомотивите, ремонт на котли за влаково отопление.

1.7. Медникарно отделение – основна дейност ремонт на радиаторни тела на локомотивите. Оборудвано е с инструменти за запояване.

1.8 Ковачно отделение - основна дейност ремонт на ресори и изработване на заготовки за нуждата на ремонта. Оборудвано е с ковашко огнище, пневматичен чук и ел. пещ.

1.9. Кантари – 2 бр. (теснопътен и нормално междурелсие) – служат за регулиране на натоварването на ходовата част на локомотиви съответно 75, 77 и 52.

1.10. Заваръчно отделение – за извършване на ел. заварки. Оборудвано с 1 бр. електрожен генератор и 1 бр. заваръчна маса с аспирация.

1.11. Оксиженно отделение – основна дейност извършване на оксиженни заварки на детайли. Оборудвано е с 1 брой СО агрегат, огнище и ковашка маса.

Застроената площ на цеха е 3240 кв. м с един ревизионен канал нормално междурелсие и 3 ревизионни канала междурелсие 760 мм, ел. мостов двугредов кран с товароподемност 10 т, ел. мостов двугредов кран с товароподемност 5 т, ел. мостов едногредов кран с товароподемност 8 т, ел. мостов едногредов кран с товароподемност 5 т, стартиращо устройство за дизелови локомотиви серия 52, 16 бр. винтови крика за повдигане на локомотиви. В цеха са обособени помещения за бригада ремонт ходова част - шлосери и помещение за провеждане на анализи и оперативки.

2. Ремонтен цех „ДД и ХПК”

В цеха се извършват ремонти на дизеловите двигатели и хидро-предавателните кутии на локомотивите, както и измиване на агрегати и части от/за същите.

Застроената площ на цеха е 580 кв. м, оборудван е с ел. мостов едногредов кран с товароподемност 5 т. Оборудвано е с 2 бр. кантователи за ДД и 4 бр. маси за поставяне на разглобените части и 10 бр. шлосерски маси.

3. Обръщател за локомотиви 23М

Служи за завъртане на локомотива около своята вертикална ос на 180º за нуждите на ремонта.

4. Химическа лаборатория

Лабораторията е разположена на площ от 100 кв. м и се извършва анализ на масла и горива.

5. Гараж за автомобили

Намира се в сграда с площ от 100 кв. м, включваща четири гаражни клетки, работилница и битово помещение. Дейността е свързана с ремонт на леки и товарни автомобили.

6. Дърводелска работилница

Разположена на площ от 60 кв. м извършва ремонт по локомотиви и поддръжка на сградния фонд. Разполага с банциг, щрайхмус, абрихт и фреза.

7. Енергомеханична работилница

Разположена на площ от 90 кв. м и извършва поддръжка на ел. инсталации, повдигателни съоръжения и машини.

8. Каломаслоуловител

Намира се в Семчин дере. Каломаслоуловителя осъществява очистване на отпадните води сформирани от битови и производствени дейности на предприятието и „Коловаг” АД

9. Екипировъчно хале за теснопътни локомотиви серия 75, 77 и 71

Халето е със застроена площ 1760 кв. м, с два ревизионни канала. Служи за екипиране на локомотивите с горива, масла и омекотена вода. Оборудвано е с един брой нафтоколонка и стартиращо устройство за дизелови локомотиви.

10. Екипировъчно хале за локомотиви серия 52

Халето е със застроена площ 250 кв. м, с един ревизионен канал. Служи за екипиране на локомотивите серия 52 с горива, масла и омекотена вода. Оборудвано е с един брой горивен кран с брояч литри и стартиращо устройство за дизелови локомотиви.

11. Складова база

- Склад ГСМ, съхраняват се масла и греси

- Нафтова кула – за съхранение на дизелово гориво в 2 лежащи (хоризонтални) цистерни, всяка по 50 тона и 1 стояща (вертикална) с вместимост 38 т – не се ползват.

- 1 брой фискализирана нафтоколонка за зареждане на локомотивите с дизелово гориво и резервоар за съхранение на горивото с обем 20 куб. м;

- Склад резервни части (магазия – стопански двор), съхраняват се материали, метали, резервни части и агрегати за ТПС, канцеларски материали, кафе, захар, чай през зимния сезон

- Склад домакински – съхраняват се работно облекло, обувки, служебна литература, резервни инструменти, ел. уреди.

12. Водна кула

Служи за снабдяване с вода за производствени нужди (екипиране на локомотиви, миене и други) район Септември, „Коловаг” АД и дековилна гара.

13. Експлоатационни пунктове

- Административна сграда - 2 етажа - за ръководния и статистически персонал и служба наряд; ТМЕ,Т; ИКР,П; Орг. ТСН

- Сграда „Депомайстор” – І етаж - депомайстор, химическа лаборатория, омекотител; ІІ етаж- резервни стаи за локомотивния персонал, баня, съблекалня, тоалетна.

ЕП Карлово

В пункта се извършва ремонт по необходимост на локомотиви.

1. Хале за ремонт на локомотиви

Халето е със застроена площ 396 кв. м, два ревизионни канала. Служи за извършване на ремонт по необходимост. Оборудвано е с кран двугредов мостов 50 kN. Сформирани са магазия, помещение за ремонтния персонал и следните отделения:

- Оксиженно отделение – основна дейност извършване на оксиженни и електроженни заварки на детайли.

- Стругарно отделение – основна дейност извършване на фрезово-стругарски операции.

- Дърводелно отделение – извършва ремонт по локомотиви и поддръжка на сградния фонд

2. Сграда Екипировъчен пункт

Сградата е със застроена площ 105 кв. м, основна дейност екипиране на локомотивите с горива, масла и пясък. Оборудван е с нафтоколонка и пясъчна инсталация.

3. Складова база на пункт Карлово

- Склад ГСМ, съхраняват се масла и греси

- Склад резервни части, съхраняват се материали, метали, резервни части и агрегати за ТПС.

ЕП Банско

В пункта се извършват експлоатационни прегледи на локомотиви.

1. Сграда „Резервни стаи”

В едноетажната сграда с площ 218 кв. м се помещават резервните стаи за почиващия експлоатационен персонал, склад за бельо и канцеларии. Оборудвана е с обща баня и тоалетна. Стаите са 8 бр. – канцелария на депомайстора, канцелария на ППП-Пловдив, 1 бр. стая на охранителите, 2 бр. стаи почиващ персонал на ППП-Пловдив 2 бр. стаи почиващ персонал на р-н Септември и 1 бр. склад за бельо. Под сградата се намира помещение (мазе) с 2 бр. мазутни резервоари (празни), всеки от тях с вместимост 6 т.

2. Хале за локомотиви

Намира се в сграда с площ от 900 кв. м, включваща един действащ коловоз за гараж на локомотиви. В халето има 2 стаи с битов характер с баня и тоалетна, които в момента не се използват.

3. Обръщател за локомотиви

Служи за завъртане на локомотива около своята вертикална ос на 360º. Обръщането се осъществява изцяло ръчно.

4. Омекотителна

Състои се от омекотителна инсталация за вода за зареждане на локомотивите. Под сградата има резервоар с вместимост 20 куб. м за омекотена вода и помпена инсталация. Пред омекотителната инсталация на коловоза, водещ към халето, се намира 1 бр. ревизионен канал.

ЛОКОМОТИВНО ДЕПО ГОРНА ОРЯХОВИЦА

Район Горна Оряховица

Район Горна Оряховица на Локомотивно депо Горна Оряховица се намира на адрес: гр. Горна Оряховица, ул. Съединение №46. Състои се от следните ремонтни халета и складове:

1. „Хале за ремонт на ел. ТПС“ с площ 3 880 кв. м, оборудвано със следните машини и съоръжения:

- Ремонтни канали – дължина 110 м - 3 бр.;

- Външна площадка с ревизионни канали – дължина на каналите – 110 м, площ 2220 кв. м;

- Мостов кран – Q – 8 т;

- Мостов кран – Q – 20 т;

- Кран, конзолен, управляван от пода – Q – 0,5 т – 3 бр.;

- Винтов крик – Q – 25 т – 26 бр.;

- Токоизправително устройство за придвижване на ел. локомотиви;

- Заваръчен апарат – захранване 380 V – 3 бр.;

- Пароструен агрегат – 2 бр.;

- Инсталация за изваряване на трансформаторно масло;

- Винтов компресор – 8 bar, намиращ се в Компресорно отделение;

- Teхнологични талиги – тип вагонна БТ6 (за базиране на ЕМВ) – 4 бр.;

- Пневматично отделение: стенд за пневматични апарати за ел. локомотиви серия 40 – 1 бр. и стенд за пневматични апарати за ЕМВ серия 32 – 1 бр.;

- Стругарно отделение: Струг С11 А600 и колонна пробивна машина ПК 203;

- Ел. отделение – стенд за проверка на линейни контактори;

- Апаратно отделение – стенд за ремонт и изпитване на ЕПВ;

- Акумулаторно отделение – зарядно устройство за акумулаторни батерии – 2 броя;

- Отопление на природен газ с топло въздушни агрегати и топло въздушни завеси на вратите;

2. „Хале за ремонт на ходова част на ел. ТПС“ с площ 2186 кв. м, оборудвано със следните машини и съоръжения:

- Ремонтни канали – 60 м – 3 бр.;

- Площадка с три броя ревизионни канали – дължина 50 м, площ 1000 кв. м;

- Мостов кран – Q – 15/3 т;

- Кран, конзолен, управляван от пода – Q – 0,5 т – 3 бр.;

- Механична ножовка – 1 бр.;

- Хидравлични преси – 2 бр.;

- Колонна пробивна машина – 1 бр.;

- Гилотина – до 12 мм;

- Заваръчен апарат – 380 V;

- Апарат за плазмено рязане до 10 мм – 1 бр.;

- Индукционни нагреватели – буксови лагери, МЗК за ел. локомотиви – 2 бр.;

- Настолна пробивна машина;

- Отделение за тягови двигатели – мостов кран, управляван от пода – Q – 5 т;

- сушилна инсталация за тягови двигатели - СГП48;

- Стругарно отделение – мостов кран, управляван от пода – Q – 0,8 т; струг С10; Фреза 6М83; Фреза ФУ 320; Радиална пробивна машина;

- Отделение за амортисьори – стенд за изпитване на амортисьори; струг С5;

- Компресор ABAC 500 – 1 бр.;

- Отопление на природен газ с топло въздушни агрегати;

3. Хале за ремонт на дизелови двигатели за локомотиви серия 07 с площ 3100 кв. м, оборудвано със следните машини и съоръжения:

- Ремонтни канали – дължина 70 м – 3 бр.;

- Външна площадка с три броя ревизионни канали дължина 50 м, площ 1200 кв. м;

- Товарен асансьор – Q – 4 т;

- Мостов кран – Q – 30/5 т;

- Мостов кран – Q – 5 т;

- Мостов кран, управляван от пода – Q – 1 т – 3 бр.;

- Мостов кран, управляван от пода – Q – 3,2 т – 4 бр.;

- Мостов кран, управляван от пода – Q – 0,5 т – 1 бр. в акумулаторно отделение;

- Мостов кран, управляван от пода – Q – 1 т – 1 бр. в ел. отделение, 1 бр. в стругарно;

- Мостов кран, управляван от пода – Q – 2 т – 2 бр. – в пневматика и цилиндрови комплекти;

- Мостов кран, управляван от пода – Q – 3,2 т – 5 бр.;

- Мостов кран, управляван от пода – Q – 5 т – 1 бр. в склада;

- Кран конзолен управляван от пода 0,5 т – бр. в миячно;

- Кран, конзолен, управляван от пода – Q – 0,5 т;

- Винтов крик - – Q – 25 т – 4 бр.;

- Токоизправително устройство за стартиране на дизелови локомотиви, 110V;

- Пароструен агрегат – 1 бр.;

- Настолна пробивна машина 1 бр.;

- Стенд за монтаж на цилиндрови комплекти 1 бр.;

- Заваръчно отделение – заваръчен апарат – 380V – 3 бр.;

- Стругарно отделение – струг С10 А600; фреза ФУ 320; Шлайф – машина, центрова ШКУ;

- Акумулаторно отделение – зарядно устройство за АБ за стартерни акумулаторни батерии;

- Горивно отделение – стенд за дюзи и гориво- нагнетателни помпи;

- Дизел – агрегатно отделение– колонна пробивна машина ПК 203 – 2 бр.;

- Отопление на природен газ с топло въздушни агрегати;

Извън халето се намира реостатно-изпитателна станция за разработка и настройка на локомотиви серия 07.

4. Хале за ремонт на дизелови локомотиви серия 55 с площ 1 100 кв. м, оборудвано със следните машини и съоръжения:

- Ремонтни канали – дължина 25 м– 15 бр. и 3 бр. външни;

- Мостов кран, управляван от пода – Q – 1 т 1 бр. - винтов крик – Q – 25 т – 4 бр.;

- Мостов кран, управляван от пода – Q – 5 т – 3 бр.;

- Трансбордьор – Q – 120 т;

- Уредба за теглово балансиране на ТПС – за серии 40, 07, 55 и 61;

- Индукционен нагревател за букси - 1 бр.;

- Токоизправително устройство за стартиране на дизелови локомотиви, 110V – 2 бр.;

- Пароструен агрегат – 2 бр.;

- Заваръчен апарат „Кракра“ – 380 V – 1 бр.;

- Отделение ХПК - мостов кран, управляван от пода – Q – 5 т – 3 бр.; стенд за изпитване на ходообръщател;

- Отопление на природен газ с топло въздушни агрегати;

- Компресор ABAC 500 – 1 бр.

5. Подготвителен цех, с площ 4 720 кв. м, оборудвано със следните машини и съоръжения:

- Козлови кран – Q – 12,5 т;

- Мостов кран, управляван от пода – Q – 5 т – 4 бр.;

- Ел. телфер – Q – 0,8 т – 3 бр.;

- Ковачно отделение: кран, конзолен – Q – 0,5 т; въздушен чук ВЧ 160; кантар за ресьори, преса за ресьори; ковашко огнище; пещ 30 kw; пещ – 90 kw;

- Стругарно отделение – струг С 10; струг С 11 – 4 броя; струг С 13; Струг Волман; Струг М63; Фреза ФУ321; Щос; Шепинг; Шлайф ШПХ 51-01; Преса ЕП – 25; Хидравлична ножовка;

- Бандажно отделение – кароселен струг; бандажен струг ‚Рафамет“, струг универсален „Хегеншайдт“ Струг подлокомотивен „Хегеншайт“, индукционно огнище, валцовъчна машина;

- Галаванично отделение с оборудване;

- Гумарно отделение с 4 преси, валцмашина, шприцмашина и - Компресор ABAC LT 270 – 1 бр.;

- Бобинажно отделение с оборудване;

- Експериментална база с 2 бр. стругове, 1 бр. фреза, шепинг, ножовки, конзолен кран;

- Компресорно с 2 бр. компресори;

- Енергомеханичен цех с дърводелно отделение, ВИК, тапицерно, тенекеджийско, стругарно и групи за поддръжка на оборудването към депото.

6. Ел. лаборатория:

- Стенд за фирмена проверка на СИ на електрически величини – Волтмери до 600V; ампермери до 30 A; оммери до 10 мΩ;

- Стенд за фирмена проверка на СИ на налягане - манометри – еталонни манометри с клас на точност 0,25 и обхват до 60МРа – 3 бр.;

- Комплект еталонни краищни мерки за дължина; калибри и комплект контрашаблони за фирмена проверка на СИ на линейни величини – шублери, микрометри; уреди за измерване на бандажа (ЛСБ – 2), уреди за измерване на междубандажното разстояние (ЛСБ – 4), уреди за измерване на диаметъра на колооста (ЛСБ – 5), шаблони за контрол на външните повърхнини на реборда;

- Тестер PROFITEST 0100 SII ф. № ОВ2183 – Контрол на импеданс н контура „фаза – защитен проводник“ съпротивление на заземителни и мълниезащитни уредби; съпротивление на изолация; прекъсвачи за защитно изключване; електрическо съпротивление;

- Кинетрон – Контрол на пробивно напрежение на течни диелектрици; диелектрични ръкавици; боти; галоши; ботуши; изолирани щанги; щанги за преносими заземители;

- Стенд за проверкас и ремонт на устройства за бдителност на машиниста – УБ тип „Мусат“;

- Стенд за проверка и ремонт и настройване на електронни блокове за реостатна спирачка за ТПС серия 32 и 40;

- Стенд за проверка и настройване на електронен блок „Регдин“ серия 40.

7. Химическа лаборатория – извършва се анализ на всички видове масла, входящ контрол на горива, спектрален анализ на работили масла, анализ на котлова и охлаждаща вода на дизелови двигатели, анализ на отпадни води.

За зареждане на дизеловия подвижен състав с гориво Локомотивно депо Г. Оряховица е оборудвано с 1 брой фискализирана нафтоколонка за зареждане на локомотивите с дизелово гориво и резервоар за съхранение на горивото с обем 10 кв. м.

Филиал Левски

Филиал Левски разполага със следната материално-техническа база:

Хале за ремонт на ТПС с площ 1 958 кв. м, оборудвано със следните машини и съоръжения:

- Ремонтни канали – 75 м – 2 бр.;

- външна площадка с 1 бр. ревизионен канал дължина на канала – 40 м, площ 200 кв. м;

- мостов кран – Q – 12,5 т;

- винтов крик – Q – 25 т – 8 бр.;

- заваръчен апарат – 380V;

- пароструен агрегат;

- струг С 11 – 2 бр.;

- Фреза ФУ 251;

- Устройство за стартиране за 07 и 55 серия– 110 V;

- Локомотивен обръщател с ръчно задвижване – 1 бр.;

- Компресор AEG 270 – 1 бр.

За зареждане на дизелово гориво има 1 бр. фискализирана нафтоколонка за зареждане на локомотивите и резервоар за съхранение на горивото с обем 20 кв. м – в район Левски.

Район Варна

Локомотивно депо Варна разполага със следната материално-техническа база:

1. Ремонтно хале с 3 ремонтни канала, разделено на две: за ел. локомотиви и за ДМВ „Дезиро“ и оборудвано с кантар за локомотиви, ЕМВ и ДМВ.

2. Екипировъчен пункт Варна с 2 ремонтни канала.

За извършване на ремонтната дейност Локомотивно депо Варна разполага както следва с:

- Отделение с металорежащи машини - с 5 броя стругове; универсална фреза ФУ 250, механична ножовка ОН 254, радиална пробивна машина, борверг хоризонтален С80, струг каруселен, преса хидравлична 160 тона.

- Заваръчно отделение с електрожени „Кракра ЕО1У“ и преносими монофазни и трифазни инвертори; съоръжения за работа с пропан-бутан и СО2.

- Повдигателни съоръжения:

Ел. кран мостов- 200/ 50 кN – 1 бр.;

Ел. кран мостов – 125 кN – 1 бр.;

Ел. кран мостов с управление от пода – 50 кN – 4 бр.;

Ел. кран конзолен – 5 кN – 1 бр.;

Ел. кран конзолен – 10 кN – 1 бр.;

Ел. телфери – 5 бр.;

Крикове повдигателни: 25 т – 10 бр., 16 т – 8 бр.; мотокар –1 бр., електрокар- 1 бр.;

- Тапицерска и дърводелска работилници, с пневматично отделение с компресор ротационен- тип КР 1/8 и стенд за изпитване на кран-машинисти D2 , пневмовентили и др.; помещение за ремонт на ел. съоръжения;

- Ковашко отделение с пещ, ковашко огнище, въздушен чук и технологични приспособления за извършване на ковашка дейност – не функционира.

- Гумарно отделение с валци, ел. преси, хидравлични преси за изпичане на гумени уплътнения.

- За ултразвукова дефектоскопия и дебелометрия се използва дефектоскоп тип – EPOCHXT и дебеломер тип- ДМ2

- Инструментална в Локомотивно депо Варна разполага с голямо разнообразие средства за измерване на геометрични величини – шублери, ролетки, микрометри, вътромери с индикатори; за електрични величини – амперклещи, мегаомметри, мултимери и др.; с ръчни ел. инструменти – ъглошлайфи, дрелки, ръчна талия и гайковърти. Разполага и с 2 бр. пароструйни машини.

- Локомотивно депо Варна разполага и с химическа лаборатория за контрол на масла и горива. Към същата има и омекотителна инсталация. Разполага и с газопълначна станция за ремонт , преглед и зареждане на пожарогасители .

- Девет (9) коловоза за ремонт и гараж на локомотиви.

- Два горивораздавателни пункта оборудвани с:

• 1 бр. фискализирана нафтоколонка за зареждане на локомотивите с дизелово гориво и резервоар за съхранение на горивото с обем 20 куб. м – във Варна

• 1 бр. фискализирана нафтоколонка за зареждане на локомотивите с дизелово гориво и резервоар за съхранение на горивото с обем 20 куб. м; в Самуил.

За отопление на сградите в район Варна се използват климатици.

ЕП Самуил

Разполага с ремонтно хале с 2 ремонтни канала.

**VII. ДОСТЪП ДО МАТЕРИАЛНА БАЗА ЗА РЕМОНТ, ПОДДЪРЖАНЕ И ЕКСПЛОАТАЦИЯ НА ПОДВИЖНИЯ СЪСТАВ**

За изпълнение на задължението за превоз, на избрания изпълнител ще бъде осигурен достъп до материална база за ремонт, поддържане и експлоатация на подвижния състав, както следва:

ПОДЕЛЕНИЕ ЗА ПЪТНИЧЕСКИ ПРЕВОЗИ - СОФИЯ:

Наличната материална база в Поделение за пътнически превози София е изградена с цел обезпечаване на основните дейности:

А. Материална база за осъществяване на ремонт и поддържане на подвижен жп състав:

1. Вагонно депо „Надежда”

Вагонно депо „Надежда“ е звено от Поделение за пътнически превози София с основна дейност безотцепъчен ремонт, отцепъчен ремонт, планов (среден), почистване и екипиране на пътнически вагони.

На територия от 300 дка., за която има издадени шест броя нотариални акта, са изградени 60 (обща дължина 30 км) коловоза и инфраструктурни съоръжения, посредством които се извършват следните дейности:

* Маневрена дейност - съгласно денонощен план-график се придвижват влакови състави от район „Надежда“ до централна гара София и обратно, а също така се подават и изваждат за и от ремонт вагони от цех „Ремонтен“ за попълване на влаковите състави съгласно плана за композиране. Дейността се ръководи от пост № 13 и пост № 14.
* Вагонно-ревизорска дейност – извършване на технически прегледи. Проби на АВС. Изслушване на влакови състави. Предаване и приемане на влакови състави се изпълнява от ТМРВ във ВРУ София и ВРУ Видин. Към ВРУ София са обособени ВРПунктове : Перник, Кюстендил, Дупница и Петрич. Към ВРУ Видин са обособени ВРПунктове : Мездра и Лом.
* На централна гара София между 7 и 8 приемно-отправни коловози са монтирани два броя вагон-отоплители и един брой локомотив-отоплител за предварително отопление на пътнически състави.
* Безотцепъчен ремонт, почистване и екипиране на пътнически влакови състави. Дейността се осъществява съгласно денонощен план-график на територията на цех „Екипировъчен”. Сградата на цеха е с площ 9 600 кв. метра /обем-80 000 куб. метра/.

Към цех „Екипировъчен” са изградени следните инфраструктурни съоръжения:

1. АМИВАГ- сграда/площ 500 кв. м и обем 4 000 куб. м./, изтеглителни и миячни коловози, агрегати и инсталации за автоматично външно измиване на пътнически вагони.
2. Девет екипировъчни коловоза с полезна дължина - 3 500 м.
3. Два сондажни кладенци за промишлена вода регистрирани в МОСВ.
4. Питеен водопровод Ø90 мм. с дължина 1 200 м.
5. Топлопровод за топла вода Ø 219мм./ с дължина 1 280 м. и абонатна станция /мощност - 4.7 МВТЧ.
6. Компресорна инсталация и въздухопроводи с дебит 10 куб. м./мин., налягане 8 атмосфери.
7. Ел. инсталация - ел. провод 10 кV, подстанция и закрити разпределителни устройства.
8. Зарядна и електроженна инсталации за зареждане на акумулаторни батерии и заваръчни дейности по ремонта на пътническите вагони.
9. Към цеха са изградени следните отделения: компресорно; акумулаторно; дърводелно; стругарно; сервизно обслужване на пожарогасители; леярно; перално; бояджийно; тапицерно; оксиженно; бани и съблекални; складове; канцеларии и работилници.
10. Санитарна площадка, обособена на 21 и 22 коловози с полезна дължина 750 метра.

* Отцепъчен ремонт. Текущият и среден ремонт на пътническите вагони се изпълнява в цех „Ремонтен“. Сградата е с площ 7 495 кв. метра и обем - 60 000 куб. метра.

В цех „Ремонтен“ са изградени следните инфраструктурни съоръжения:

1. Шест ремонтни коловоза с полезна дължина 1 000 м. и обособени 11 бр. позиции за подемен ремонт на пътническите вагони и 9 за ремонт и функционални проби по ел. част на пътническите вагони.

* 35 коловоз, състои се от 1 позиция за измерване на теглово натоварване и 3 ремонтни позиции за среден ремонт;
* 34 коловоз, състои се от 4 ремонтни позиции за среден ремонт;
* 33 коловоз, състои се от 4 ремонтни позиции за текущ и деповски ремонт;
* 32 коловоз, състои се от 5 ремонтни позиции за ремонт по ел. част;
* 31 коловоз, състои се от 2 позиция за функционални проби на електрическата инсталация за различните видове ремонт;
* 30 коловоз, състои се от 2 позиция за функционални проби на електрическата инсталация за различните видове ремонт;

1. Осем гаражни коловоза с капацитет 30 вагона
2. Кранове мостови 12.5 тона - 3 бр.
3. Кранове мостови 5 тона - 2 бр.
4. Кранове телферни до 1 тон - 11 бр.
5. Електрически винтови крикове 25 тона - 46 бр.
6. Електрически винтови крикове 16 тона – 16 бр.
7. Бандажни стругове с ЦПУ тип „UBB 112“ - 2 бр.
8. Преси ексцентрикови 63 тона и 25 тона - 2 бр., хидравлична преса 1 бр.
9. Ковашки чук 35 тона - 1 бр. 10. Механични ножовки - 2 бр.
10. Стругове, фрези и настолни бормашини - 20 бр.
11. Индукционни нагреватели за монтаж и демонтаж на буксови лагери.
12. Стационарен агрегат за измиване на буксови лагери.
13. Ел инсталация - ел. провод 10 кV, подстанция и закрити разпределителни устройства.
14. Станции за изпитване на ел. обзавеждането на пътнически вагони/от400 V до 3000 V.-2бр.
15. Инсталация за сгъстен въздух 8 атмосфери.
16. Питеен водопровод Ф90 мм. с дължина 800 м.
17. Битова сграда на два етажа с бани и съблекални /500 куб. м./
18. Зарядна и електроженна инсталации за зареждане на акумулаторни батерии и заваръчни дейности по ремонта на пътническите вагони.
19. Изпитвателен стенд за изпитване на ТОС/теглично-отбивачни съоръжения/.
20. Изпитвателен стенд за изпитване амортисьори.
21. Изпитвателен стенд за пружини.
22. Изпитвателен стенд за теглово натоварване на пътнически вагони.
23. Изпитвателен стенд за изпитване и спирачни резервоари на пътническите вагони.
24. Съоръжение за разглобяване на талига Y32.
25. Електронна лаборатория.

Към цеха са обособени следните производства: звено „ПРВ” /за производство и възстановяване на резервни части/; тапицерно отделение; електронна лаборатория; абонатна; автоспирачки; карданно-редукторно; динамомашини; дърводелно; стругарно; лагерно; колоосно; ковашко-пресово; складове; канцеларии и работилници.

Във вагонно депо „Надежда” е изграден „Автопарк”, състоящ се от масивна сграда, работилница, ремонтен канал и естакада за технически преглед на автомобили и подемно-транспорти машини.

В структурата на ППП София, ВД „Надежда“ са обособени следните структурни звена:

1. за организиране превоза на пътници със спални и специални вагони разположена на територията на ВД депо „Надежда“.
2. за съхраняване, подготовка и обслужване на вагони от музейната колекция на БДЖ-ПП – действащи експонати от съставите на „Витоша“ и „Корона“ експрес. Сградата е ситуирана северозападно спрямо коловозното развитие на гара София и е разположена на площ 12 711 кв. м. Сградата е с площ 3 654 кв. м. и допълнителни площи 240 кв. м.

В сградата са изградени следните инфраструктурни съоръжения:

1. Два екипировъчни коловоза с полезна дължина – 600 м.
2. Два ремонтни канала с полезна дължина - 400 м.
3. Котел и разпределителна мрежа за отопление на халетата.
4. Ел инсталация - ел. провод 0.4 kV, и закрити разпределителни устройства.
5. Зарядна и оксиженна инсталации за зареждане на акумулаторни батерии и заваръчни дейности по ремонта на пътническите вагони.
6. Питеен водопровод Ф50 мм. с дължина 300 м.
7. Компресор и инсталация за сгъстен въздух за проверка на влакови спирачки.

Б. Материална база и структури осъществяващи контрол на експлоатационната дейност.

Вагонно Ревизорски Участъци (ВРУ). – осъществяват следните дейности:

Отговарят за спазване на ПКВ и ГДВ, Изслушване на влизащи в прилежащата гара на влакови състави. Технически преглед на влакови състави преди заминаване, след пристигане и междинен технически преглед. Безотцепъчен ремонт и контрол при безотцепъчният ремонт. Проби на автоматичните влакови спирачки от стационарна компресорна инсталация и влакови локомотиви. Предаване и приемане на влакови състави по инвентарен опис. Почистване и екипиране на пътнически влакови състави. Технологичните операции се извършват с оглед осигуряване безопасно движение на влаковете, опазване на вагоните и поддържане на необходимите сигурност и комфорт при превоза на пътници. Дейността се осъществява съгласно денонощен план-график.

* Към ВРУ „СОФИЯ” са обособени следните вагонно-ревизорски пунктове:
* ВРП „ПЕТРИЧ“

В пункта са изградени следните инфраструктурни съоръжения:

1. Вагон-отоплител за предварително отопление на пътническите вагони.
2. Ел. инсталация - ел. провод 20 kV, подстанция и закрити разпределителни устройства.
3. Сондажен кладенец за промишлена вода регистрирани в МОСВ.
4. Питеен водопровод Ø50 мм. с дължина 300 м.

* ВРП „Кюстендил“ - осъществява следните дейности:

В пункта са изградени следните инфраструктурни съоръжения:

1. Три коловоза с полезна дължина - 450м.
2. Питеен водопровод Ø50 мм. с дължина 50 м.

* ВРП „ДУПНИЦА“
* ВРП „ПЕРНИК“
* Към ВРУ „ВИДИН” са обособени следните вагонно-ревизорски пунктове:
* ВРП Брусарци
* ВРП Мездра – извършват технологични операции и на товарни влакови състави.
* ВРП Лом - извършват технологични операции и на товарни влакови състави.

ПОДЕЛЕНИЕ ЗА ПЪТНИЧСКИ ПРЕВОЗИ - ПЛОВДИВ:

Поделение за пътнически превози Пловдив разполага със следната материална база за осъществяване на ремонт, поддържане и експлоатация на ПЖПС:

1. Вагоноремонтен цех за пътнически вагони Пловдив

Цехът разполага с производствено ремонтно хале с три коловоз, с площ 8 901 кв. м. На два от тях, с канали, се извършва ремонт на пътнически вагони - текущ, деповски и среден. На третият коловоз се извършва почистване, екипиране и безотцепъчен ремонт на ПЖПС. Трите ремонтни коловоза са с 4 бр. обособени позиции за подемен ремонт на пътническите вагони и 5 за ремонт без повдигателни съоръжения, като:

* 6 коловоз, състои се от 4 ремонтни позиции за подемен ремонт на пътнически вагони;
* 5 коловоз, състои се от 5 ремонтни позиции без повдигателни съоръжения;
* 4 коловоз – използва се само за технически прегледи, почистване, екипиране и безотцепъчен ремонт на ПЖПС;

В цеха се намират следните помещения:

1. за ремонт на амортисьори и редуктори;
2. за изпитване на амортисьори със стенд за изпитване;
3. шлосерско отделение;
4. стругарно отделение със струг и фреза;
5. акумулаторно отделение;
6. ел. работилница;
7. дърводелска работилница;
8. тапицерно отделение;
9. складове за резервни части;
10. перално;
11. битови;

12. Електрически винтови крикове 25 тона - 20 бр.;

13. Електрически винтови крикове 16 тона – 12 бр.;

14. Индукционни нагреватели за монтаж и демонтаж на буксови лагери.

1. Техническа гара Пловдив

Извършват се технически прегледи, безотцепъчен ремонт и почистване на ПЖПС. Разполага с рампа с два коловоза за външно ръчно измиване и вътрешно почистване на ПЖПС; два коловоза, на които се извършва безотцепъчен ремонт; два гаражни коловоза; битови помещения сглобяем тип - общо 166 кв. м; шлосерска работилница и битово-санитарна масивна сграда с площ 111 кв. м.

1. Миячна станция

Хале с площ 1 297 кв. м, в което е разположена машина за външно машинно измиване на ПЖПС, и хидрофорна станция

1. ВРУ Пловдив Централна гара - осъществява следните дейности:

Технически прегледи на влакови състави преди заминаване и след пристигане, проби на АВС, безотцепъчен ремонт, почистване и екипиране на пътнически влакови състави в гара Пловдив. Дейността се осъществява съгласно денонощен план-график. Разполага с масивна сграда, в която са разположени 3 работни помещения, два санитарни възела, една съблекалня. Използват се от служителите на ВРУ По Ц и Дейност по почистване ПоЦ. Изградени следните инфраструктурни съоръжения на Централна гара Пловдив:

* Вагон-отоплител за предварително отопление на пътническите вагони /временно не се ползва/.
* Към ВРУ Пловдив са обособени следните вагонно-ревизорски пунктове:
* ВРП Пост 3 - осъществява следните дейности:

Технически прегледи на влакови състави преди заминаване и след пристигане, проби на АВС, безотцепъчен ремонт, почистване и екипиране на пътнически влакови състави. Дейността се осъществява съгласно денонощен план-график. В пункта са изградени следните инфраструктурни съоръжения:

1. Питеен водопровод Ø 60 мм. с дължина 300 м.
2. Водна инсталация за зареждане на вагоните с вода
3. Инсталация за източване на вакуумни тоалетни.

* ВРП Карлово - осъществява следните дейности:

Технически прегледи и проби на АВС на влакови състави преди заминаване и след пристигане, безотцепъчен ремонт, почистване и екипиране на пътнически влакови състави. Дейността се осъществява съгласно денонощен план-график.

* ВРП Стара Загора - осъществява следните дейности:

Технически преглед и проби на АВС на влакови състави преди заминаване и след пристигане, безотцепъчен ремонт, почистване и екипиране на пътнически влакови състави. Дейността се осъществява съгласно денонощен план-график.

* ВРУ Септември

Осъществява се безотцепъчен ремонт, поддържане и експлоатация на вагони -нормални и теснопътни и текущ, деповски и среден ремонт на теснопътни вагони, включително и боядисване при среден ремонт. Разполага със производствено-битова и административна масивна сграда, с площ 547 кв. м., в която се намират шлосерска, стругарска и дърводелска работилници, лагерно отделение с бандажен струг, ел. работилница, битови помещения, склад за резервни части.

Ремонтните коловози са три, от които два са в експлоатация, а третият е не довършен. Разположени са на площ 8 126 кв. м. Използваните два ремонтни коловоза са с 1 бр. обособени позиции за подемен ремонт, като:

* 1 коловоз, състои се от 7 ремонтни позиции без повдигателни съоръжения;
* 2 коловоз е недовършен и не се използва.
* 3 коловоз, състои се от 1 ремонтна позиция за подемен ремонт на пътнически вагони за междурелсие 760 мм;

Участъкът разполага с миячна машина за външно измиване на теснопътни вагони, извършва се и ръчно външно измиване.

1. Струг универсален тип С 13М
2. Машина за измиване на буксови лагери.
3. Стенд за изпитване на ТОС.
4. Индукционни нагреватели за монтаж и демонтаж на буксови лагери.

* ВРУ Бургас

Извършва се безотцепъчен ремонт, технически прегледи и проби на спирачките на пътнически вагони. В гара Бургас се намира стационарен вагон отоплител за предварително отопление на влаковете.

Към ВРУ Бургас са обособени следните вагонно-ревизорски пунктове:

* ВРП Сливен - Технически преглед и проби на АВС на влакови състави на пристигащи, заминаващи и преминаващи влакове, безотцепъчен ремонт, почистване и екипиране на пътнически влакови състави. Дейността се осъществява съгласно денонощен план-график.
* ВРП Карнобат - Технически преглед и проби на АВС на влакови състави на пристигащи, заминаващи и преминаващи влакове, безотцепъчен ремонт, почистване и екипиране на пътнически влакови състави. Дейността се осъществява съгласно денонощен план-график. ВРП Карнобат обслужва и влакови състави в гара Ямбол.

Техническа гара Бургас:

Разполага с масивна сграда със застроена площ 283 кв. м., два коловоза, на които се извършва почистване и екипиране на влаковите състави, и един гаражен коловоз

Технически район Момчилград:

Разполага с хале за почистване и екипиране с два коловоза с канали, с площ 220 кв. м, където се извършва външно ръчно измиване и вътрешно почистване на ПЖПС, 5 санитарно-битови помещения, помпена станция и водна кула за захранване с вода.

ПОДЕЛЕНИЕ ЗА ПЪТНИЧЕСКИ ПРЕВОЗИ – ГОРНА ОРЯХОВИЦА:

Поделение за пътнически превози Горна Оряховица към „БДЖ - Пътнически превози“ ЕООД разполага с необходимата материална база за осъществяване на ремонт, поддържане и експлоатация на подвижния жп състав, както следва:

1. гр. Горна Оряховица

На територията на гр. Горна Оряховица се намират:

* Битово санитарна площадка - сграда, с площ 240 кв. м към ВРУ ГОП, която се състои от съблекални, бани, санитарни помещения и помещения за извършване на ремонтни дейности (работилници). Санитарната площадка разполага с четири коловоза, на които се осъществява безотцепъчен ремонт на вагоните, вътрешно оборудване, ремонт, почистване и екипировка. Ремонтни коловози са с номера 7МИ , 8МИ и 9МИ глухи коловози. 10ти глух коловоз е за извършване на ел. ремонти, годишни и средни ремонти, така наречена площадка за кинетрониране. Санитарната площадка разполага с водопровод за зареждане на пътническите вагони с вода; вагон отоплител за отопление и проби на влаковите композиции. Миячната машина, която се намира на площадката е бракувана, но не е демонтирана. Поделение за пътнически превози Горна Оряховица разполага с електрокар-самосвал за превоз на материали и други, както и компресорна инсталация за извършване на проби на АВС на пътническите вагони.
* Сграда ВРЦех гр. Горна Оряховица с площ 3 200 кв. м, който се състои от:
* Ремонтно хале с два ремонтни коловоз с канали, на които се извършват отцепъчен /среден, деповски, текущ/ ремонт на пътнически вагони. Използваните два ремонтни коловоза са с по 2 бр. обособени позиции за ремонт, като:
* 1 коловоз, състои се от 2 ремонтни позиции за подемен ремонт на пътнически вагони;
* 2 коловоз, състои се от 2 ремонтни позиции за подемен ремонт на пътнически вагони;

1.Кран стрелови 2т.

2.Електрически винтови крикове 10 т – 18 бр.

3.Бандажен струг с ЦПУ тип „UBB 112“ - 1 бр.

4.Индукционни нагреватели за монтаж и демонтаж на буксови лагери.

В халето се намират и спомагателни отделения за извършване на ремонта (дърводелно, компресорно, ковашко, стругарско, ролково, дефектоскопно, шлосерско), склад за резервни части.

* База за ремонт и след ремонтни изпитания на спирачното оборудване на вагоните.
* Гараж за товарни автомобили.

В двора на цеха се намират и два глухи коловози с козлови кран, върху които също се извършва ремонт на вагоните.

Освен това на територията на гара Горна Оряховица се намират:

* Склад за резервни части за помещаване на резервни части и материали за пътнически вагони с площ 730 кв. м.;
* Битова сграда с бани и съблекални за работниците с площ 240 кв. м.

1. гр. Варна

На територията на гр. Варна се намират:

* Производствена битова сграда – гр. Варна, с площ 157.08 кв. м., състояща се от съблекални, бани, санитарни помещения и помещения за извършване на ремонтни дейности (работилници). Санитарната площадка към ВРУ Варна разполага с пет коловоза, на които се осъществява безотцепъчен ремонт на вагоните, вътрешно оборудване, ремонт, почистване и екипировка. Ремонтни коловози са с номера 10ти с канал и 9ти коловози за отцепъчен ремонт. 8ми 7ми и 6ти коловоз е за извършване на профилактика и преокомплектовка на пътническите композиции. Санитарната площадка разполага с водопровод за зареждане на пътническите вагони с вода; вагон отоплител за отопление и проби на влаковите композиции. Миячна машина на 5ти миячен коловоз се използва за външно измиване на влаковите композиции от пътнически вагони.
* Сграда на ВРУ Варна, с площ 142 кв. м. представлява битова сграда на Вагоноревизорски участък Варна, състояща се от съблекални, бани, санитарни помещения и помещения за извършване на ремонтни дейности (работилници).

На 7ми глух коловоз в гарата се намира стационарен вагон отоплител, който служи за предварително отопление и проба на влаковете.

1. гр. Силистра

На територията на гр. Силистра се намират:

* Масивна едноетажна сграда, състояща се от ремонтна работилница, офиси и сервизни помещения, със застроена площ 170 кв. м. Сградата разполага с ремонтни и битови помещения, съблекални, бани, санитарни помещения и помещения за извършване на ремонтни дейности. Разполага с два коловоза за гариране на вагони чакащи за ремонт и се осъществява безотцепъчен ремонт на вагоните, вътрешно оборудване, ремонт, почистване и екипировка на влакови композиции.
* Масивна едноетажна сграда, състояща се от офиси и сервизни помещения, със застроена площ 134 кв. м. Сградата разполага с съблекални, бани, санитарни помещения и помещения за извършване на ремонтни дейности.

1. гр. Русе

На територията на гр. Русе се намират:

* Сграда ВРЦех - гр. Русе, с площ 2 880 кв. м

На територията на гара Русе разпределителна се намира ВРЦех Рр състоящ се от: - Ремонтно хале с два ремонтни коловоза с канали, на които се извършва отцепъчен ремонт среден, годишен, текущ) ремонт на пътнически вагони. Използваните два ремонтни коловоза са с по 2 бр. обособени позиции за ремонт, като:

* 1 коловоз, състои се от 2 ремонтни позиции – 1 ремонтна позиция е за подемен ремонт на пътнически вагони (съоръжена с 4 бр. електрически винтови крикове и канал) и 1 ремонтна позиция без повдигателни съоръжения и канал.
* 2 коловоз, състои се от 2 ремонтни позиции – 1 ремонтна позиция е за подемен ремонт на пътнически вагони (съоръжена с 4 бр. електрически винтови крикове 25т.и канал) и 1 ремонтна позиция без повдигателни съоръжения и канал.

1. Електрически винтови крикове 16т. – 12 бр.
2. Машина за миене на буксови лагери

В халето се намират и спомагателни отделения за извършване на ремонта (дърводелно, компресорно, шлосерно, заваръчно). Халето не разполага с ролково отделение и бандажен струг.

Освен това на територията на гр. Русе се намират :

* Битова сграда - гр. Русе, с площ 132 кв. м, което се използва за складови помещения.
* Битова сграда - гр. Русе, с площ 300 кв. м.
* На първия етаж се намират бани, съблекални и тоалетни. На втория етаж се намират салон и стаи - администрация.
* Трафопост - гр. Русе, с площ 35 кв. м;
* Работилница за отцепъчен ремонт - гр. Русе, с площ 531 кв. м., състояща се от ремонтни работилници, спомагателни отделения за извършване на ремонта (дърводелно, компресорно, шлосерно, заваръчно).
* Парокотелна - гр. Русе, с площ 204 кв. м не функционираща пароцентрала с котле.
* Сграда за ревизор вагони и работилница - гр. Русе, с площ 92 кв. м.- гара Русе Разпределителна. Състои се от битово помещение със санитарен възел и работилница (шлосерна).
* Битова сграда в ПВРУ гр. Русе (Санитарна площадка). Състои се от ремонтни помещения и битови помещения - съблекални, бани, санитарни помещения и ремонтни помещение за извършване на ремонтни дейности. Разполага с шест глухи коловоза от 1 до 6 номера, като от тях от 1 до 4 коловози са с канал и са за безотцепъчен ремонт на вагони технически прегледи и проби, вътрешно оборудване, ремонт, почистване и екипировка на влакови композиции.

На санитарната площадка се намира и стационарен вагон отоплител за предварителна подготовка на влакови композиции и отопление. Има изградена водна инсталация за зареждане на вагоните с вода и компресорна инсталация.

1. с. Кардам

* Санитарна площадка с. Кардам, състояща се от битова сграда с площ 189 кв. м.; етажност -3; конструкция - масивна; година на построяване – 1979 г.; трафопост – 24 кв. м., конструкция - масивна, година на построяване – 1978 г., сграда на отоплител – 36 кв. м., конструкция - масивна, година на построяване – 1980 г.; пътна връзка – 289 кв. м, година на построяване – 1972 г., дворно място 16 000 кв. м.
* Състои се от триетажна сграда с ремонтни помещения и битови помещения -съблекални, бани, санитарни помещения и ремонтни помещение за извършване на ремонтни дейности. Разполага с един глух коловоз с канал и е за безотцепъчен ремонт на вагони технически прегледи и проби, вътрешно оборудване, ремонт, почистване и екипировка на влакови композиции. Има изградена водна инсталация за зареждане на вагоните с вода; стугарно помещение и дърводелна; колонка за дезинфекция на товарни вагони; сграда, в която се помещава съоръжение за ел. проба на влакови композиции.

**Ред за предоставяне на базите за ремонт, поддържане и експлоатация на тягов и нетягов подвижен състав:**

За базите за ремонт, поддържане и експлоатация на тягов и нетягов подвижен състав описани в т. VI и т. VII от настоящия доклад, собственост на дружеството настоящ превозвач ще бъде предвидена възможност избраният превозвач да ги закупи или наеме на цена не по-ниска от определената от независим оценител, пазарна цена.

В 15-дневен срок след подписване на договора избраният превозваче необходимо дапредстави на „БДЖ-Пътнически превози“ ЕООД опис на базите, които желае да закупи или наеме, с цел предприемане на действия за издаване на решение на Министерския съвет на Република България за разрешение на продажба или отдаването им под наем на избраните бази базите за ремонт, поддържане и експлоатация на тягов и нетягов подвижен състав, след извършване на пряко договаряне по реда на Правилника за прилагане на Закона за публичните предприятия.

**VIII. ГАРАНТИРАНЕ ПРАВАТА НА ЗАЕТИТЕ ЛИЦА**

В съответствие с чл. 4а и чл. 4б от Регламент (ЕО) № 1370/2007 на Европейски парламент и на Съвета от 23 октомври 2007 година относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета, при изпълнението на обществените поръчки за услуги операторите на обществени услуги спазват задълженията, приложими в областта на социалното и трудовото право, установени с правото на Съюза, националното право или колективни споразумения. Директива 2001/23/ЕО се прилага за смяната на оператор на обществена услуга, когато такава промяна представлява прехвърляне на предприятие по смисъла на посочената директива.

Съгласно чл. 123, ал. 1, т. 7 от Кодекса на труда трудовото правоотношение с работника или служителя не се прекратява при промяна на работодателя в резултат на: преотстъпване или прехвърляне на дейност от едно предприятие на друго, включително прехвърляне на материални активи.

В случай, че сключването на договора за обществена услуга доведе до смяна на изпълнителя на обществената превозна услуга се предвижда прехвърляне на правата и задълженията на работниците и служителите, заети в настоящия превозвач и спазване на определени социални стандарти за целия персонал, участващ в предоставянето на услугата за обществен железопътен транспорт (Колективно споразумение на равнище дружество).

Колективно трудово споразумение, сключено на 06.12.2023 г., със срок на действие от две години, ведно с приложенията към него е публикувано, както следва: <https://www.sjb-region-sofia.com/doc_all.php?id=81>.

Завареният колективен трудов договор действа до сключването на нов колективен трудов договор.

Справка за числеността на персонала, зает с изпълнението на задължението за извършване на обществените превозни услуги по дейности на настоящия превозвач, към 10.05.2024 г.

|  |  |  |  |
| --- | --- | --- | --- |
| **Вид персонал** | **към 01.03.2024 г.** | **към 10.05.2024 г.** | |
| **по щат** | **Списъчен брой** | **Незаети бройки** |
| **Локомотивен персонал** | **919** | **841** | **-78** |
| *Машинист, локомотивен* | *719* | *694* | *-25* |
| *Пом.-машинист, локомотивен* | *200* | *147* | *-53* |
| **Превозен персонал** | **884** | **840** | **-44** |
| *Инструктор, Превозни бригади* | *81* | *80* | *-1* |
| *Началник, влак, Превозни бригади* | *398* | *372* | *-26* |
| *Кондуктор* | *405* | *388* | *-17* |
| **Маневрен персонал** | **233** | **188** | **-45** |
| *Стрелочник* | *132* | *96* | *-36* |
| *Маневрист* | *48* | *39* | *-9* |
| **Билетна дейност СИПБ** | **597** | **583** | **-19** |
| **ТМРВ** | **306** | **285** | **-21** |
| **Ремонт на вагони** | **291** | **270** | **-21** |
| **Ремонт на локомотиви** | **494** | **464** | **-30** |
| **Общо:** | **3724** | **3471** | **-258** |

**IX. ДРУГА ИНФОРМАЦИЯ ОТНОСИМА КЪМ ПОРЪЧКАТА**

Справка за превозените пътници, както и финансовите резултати за периода на действие на Договора за извършване на обществени превозни услуги с железопътен транспорт на територията на Република България съответно Приложение № 3 и Приложение № 4.

**X. ПРИЛОЖЕНИЯ**

**Приложение № 1 -** Опис на локомотиви и мотрисни влакове;

**Приложение № 2 –** Опис на пътнически вагони;

**Приложение № 3 –** Справка запревозените пътници с железопътен транспорт, за периода от 2010 г. до 2023 г.;

**Приложение № 4 –** Отчет за приходи и разходи по основни дейности обект на задължителни обществени услуги, за периода от 2010 г. до 2023 г.

1. <https://eur-lex.europa.eu/legal-content/BG/TXT/?uri=CELEX%3A52020DC0789>; [↑](#footnote-ref-1)
2. <https://www.mtc.government.bg/bg/category/42/integrirana-transportna-strategiya-v-perioda-do-2030-g>; [↑](#footnote-ref-2)
3. <https://www.eufunds.bg/bg/node/10509>; [↑](#footnote-ref-3)
4. <https://www.minfin.bg/bg/1394> [↑](#footnote-ref-4)
5. <https://www.mtc.government.bg/bg/category/42/integrirana-transportna-strategiya-v-perioda-do-2030-g>; [↑](#footnote-ref-5)
6. <https://www.mtc.government.bg/bg/category/42/investicionna-programa-za-izplnenie-na-usloviyata-za-usvoyavane-na-sredstvata-ot-evropeyskite-fondove-za-perioda-2021-2027-g>; [↑](#footnote-ref-6)
7. <https://www.eufunds.bg/bg/optti/node/10926>; [↑](#footnote-ref-7)
8. <https://nextgeneration.bg/14>. [↑](#footnote-ref-8)
9. <https://nextgeneration.bg/14>; [↑](#footnote-ref-9)
10. <https://www.mtc.government.bg/bg/category/312/pokana-za-zayavyavane-na-potencialen-interes-za-operirane-na-blgarskiya-pazar-na-zhelezopten-prevoz-na-ptnici>; [↑](#footnote-ref-10)
11. <https://app.eop.bg/today/381882>; [↑](#footnote-ref-11)
12. <https://ted.europa.eu/bg/notice/-/detail/255211-2024> [↑](#footnote-ref-12)
13. <https://app.eop.bg/today/381882> [↑](#footnote-ref-13)
14. <http://data.europa.eu/eli/reg/2007/1370/oj> [↑](#footnote-ref-14)
15. <https://iaja.bg/bg/29> [↑](#footnote-ref-15)